1. นโยบายและภาพรวมการประกอบธุรกิจ

-   1.1 วิสัยทัศน์ พันธกิจ เป้าหมายและนโยบายในการดำเนินธุรกิจ

วิสัยทัศน์ :

“เป็นบริษัทที่มีชื่อเสียงชั้นนำในประเทศ
และภูมิภาคอาเซียนในฐานะบริษัทผู้ผลิตเหล็กแผ่นรีดร้อนชนิดม้วนที่มีคุณภาพ
ด้วยกระบวนการผลิตที่มีประสิทธิภาพ”

พันธกิจ :

-   เป็นผู้นำในส่วนแบ่งการตลาดของเหล็กแผ่นรีดร้อนที่ผลิตภายในประเทศ

-   มุ่งสู่ตลาดสากลด้วยผลิตภัณฑ์เหล็กที่หลากหลาย

-   มุ่งสู่การเจริญเติบโตด้วยการขยายกำลังการผลิตและผลิตสินค้าด้วยต้นทุนที่เหมาะสม

-   ปรับปรุงและพัฒนาผลิตภัณฑ์เพื่อตอบสนองต่อความต้องการของลูกค้า

-   มุ่งเน้นการพัฒนาทรัพยากรบุคคลอย่างต่อเนื่อง

-   อนุรักษ์สิ่งแวดล้อมและตอบแทนสู่สังคม

-   เสริมสร้างคุณค่าให้แก่ผู้มีส่วนได้ส่วนเสีย

เป้าหมายการดำเนินธุรกิจ :

ปี 2559 ตลาดเหล็กทั่วโลกมีความผันผวนอย่างมาก
ผู้ผลิตต่างได้รับผลจากราคาผลิตภัณฑ์เหล็กที่มีการปรับตัวเพิ่มขึ้นและอยู่ในระดับทรงตัวต่อเนื่องจนถึงปัจจุบัน
(ต้นปี 2560)
ระดับการผลิตเหล็กของโลกยังมีการขยายตัวอยู่ในขณะที่ความต้องการใช้เหล็กมีแนวโน้มลดลงตามการชะลอตัวทางเศรษฐกิจของประเทศจีน
ปัญหากำลังการผลิตส่วนเกินและอุปทานส่วนเกินของอุตสาหกรรมเหล็กยังคงมีอยู่
ประเทศผู้ผลิตรายใหญ่เช่นจีนยังคงมุ่งส่งออกเหล็กไปเจาะตลาดทั่วโลก
ส่งผลให้ภาวะการแข่งขันในอุตสาหกรรมเหล็กมีความรุนแรงมากขึ้น
ซึ่งสภาวะอุตสาหกรรมเหล็กไทยในปี 2559 ก็ได้รับผลกระทบจากภาวะเหล็กจีนล้นตลาดเช่นเดียวกัน
อย่างไรก็ตาม บริษัทคาดว่าในปี 2560
เป็นต้นไปอุตสาหกรรมเหล็กไทยจะได้รับปัจจัยหนุนจากการค่อยๆ ฟื้นตัวในภาคการก่อสร้าง
โดยเฉพาะการลงทุนโครงสร้างพื้นฐานของภาครัฐในการพัฒนาพื้นที่เศรษฐกิจพิเศษ
และพื้นที่เป้าหมายส่งเสริมการลงทุนและการค้า ระบบโลจิสติกส์องค์รวม
และมาตรการส่งเสริมการลงทุนในกลุ่มอุตสาหกรรมเป้าหมาย 10 กลุ่ม
ซึ่งไม่มีอุตสาหกรรมเหล็กอยู่ในอตสาหกรรมเป้าหมาย
แต่ในอุตสาหกรรมเป้าหมายส่วนใหญ่ก็ล้วนมีการใช้เหล็กเป็นวัตถุดิบหรือวัสดุส่วนประกอบในการผลิต
โดยในปีนี้
บริษัทมีเป้าหมายการดำเนินธุรกิจในการปรับปรุงคุณภาพการผลิตของสายการผลิตในปัจจุบันให้ดีขึ้นอย่างต่อเนื่อง
เพื่อตอบสนองให้ได้ตามความต้องการของลูกค้า

นอกจากนี้ บริษัท ได้มีการสร้างความสัมพันธ์กับพันธมิตรผู้ผลิตจากต่างประเทศ ที่ผลิตเหล็กคุณภาพสูง
เพื่อการถ่ายทอดเทคโนโลยีและความรู้เฉพาะด้าน การปรับปรุงเพื่อลดต้นทุนการผลิต
รวมทั้งการเพิ่มความสามารถในการผลิตสินค้าที่มีคุณภาพสูงขึ้น
เพื่อให้สามารถแข่งขันกับสินค้าที่นำเข้าได้
และตอบสนองความต้องการและโอกาสในการขยายฐานลูกค้าได้มากขึ้น
เนื่องจากผู้ผลิตไทยมีจุดเด่นอยู่แล้ว ในเรื่องของการประหยัดทั้งต้นทุนและเวลาในการขนส่ง

-   1.2 การเปลี่ยนแปลงและพัฒนาการที่สำคัญในช่วง 3 ปีที่ผ่านมา

กุมภาพันธ์ 2557

ได้รับการสนันสนุนเงินทุนหมุนเวียน (Working Capital)
เพิ่มเติมจากคู่ค้าทั้งในและต่างประเทศเพิ่มเติมอีกจำนวน 7,450 ล้านบาท
จากเดิมที่บริษัทมีอยู่จำนวน 2,925 ล้านบาท
รวมแล้วปัจจุบันบริษัทได้รับการสนับสนุนเงินทุนหมุนเวียนรวมทั้งสิ้นประมาณ 10,375 ล้านบาท
ทำให้บริษัทมีวัตถุดิบหลัก
ที่สามารถดำเนินการผลิตมาอย่างต่อเนื่อง และด้วยวงเงินใหม่เพียงพอต่อการเพิ่มกำลังผลิตไปที่
100%

เมษายน 2557

ที่ประชุมวิสามัญผู้ถือหุ้น ครั้งที่ 1/2557 วันที่ 3 เมษายน 2557 ได้มีมติอนุมัติแต่งตั้งสำนักงาน
เอ.เอ็ม.ที แอสโซซิเอท เป็นผู้สอบบัญชีของบริษัท สำหรับการจัดทำงบการเงินประจำปี 2556
เนื่องจากคณะกรรมการตรวจสอบของบริษัทมีความเห็นต่างจากผู้สอบบัญชีเดิม
และบริษัทได้นำส่งงบการเงินประจำปี 2556
ต่อหน่วยงานที่เกี่ยวข้องเป็นที่เรียบร้อยแล้วในเดือนสิงหาคม 2557

ในด้านการผลิต บริษัทได้มีการผลิตอย่างต่อเนื่อง
และทยอยเพิ่มการผลิตขึ้นจนเต็มกำลังการผลิตในช่วงที่มีการใช้ไฟฟ้าน้อยซึ่งมีอัตราค่าไฟฟ้าต่ำ (Off
Peak) จนถึงปัจจุบัน

เมษายน 2558

ในการประชุมสามัญผู้ถือหุ้นประจำปี 2558 เมื่อวันที่ 29 เมษายน 2558 ผู้ถือหุ้นมีมติอนุมัติการ
ลดทุน การเพิ่มทุน และการเปลี่ยนแปลงมูลค่าหุ้นที่ตราไว้ดังนี้

-   อนุมัติการลดทุนจดทะเบียนของบริษัท จากทุนจดทะเบียนเดิมจำนวน 129,979,834,014.15
    บาท เป็นจำนวน 103,137,868,426.08 บาท แบ่งออกเป็นหุ้นสามัญจำนวน
    149,475,171,632 หุ้น มูลค่าที่ตราไว้หุ้นละ 0.69 บาท
    โดยการตัดหุ้นสามัญที่ยังไม่ออกจำหน่ายทิ้งจำนวน 38,901,399,403 หุ้น
    แต่ยังคงสำรองหุ้นไว้สำหรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทที่มีอยู่ ณ
    ปัจจุบัน ได้แก่ GJS-W2, GJS-W3 และGJS-W4
    และอนุมัติการเพิ่มทุนจดทะเบียนของบริษัทอีกจำนวน 12.42 บาท จาก
    ทุนจดทะเบียนเดิมจำนวน 103,137,868,426.08 บาท เป็น 103,137,868,438.50 บาท
    โดยการออกหุ้นสามัญเพิ่มทุน จำนวน 18 หุ้น มูลค่าที่ตราไว้หุ้นละ 0.69 บาท
    เพื่อไม่ให้เกิดเศษหุ้นภายหลังจากการคำนวณเปลี่ยนแปลงจำนวนหุ้นอันเนื่องจากการเปลี่ยนแปลงมูลค่าหุ้นที่ตราไว้ของบริษัท
    โดยอนุมัติการจัดสรรหุ้นสามัญเพิ่มทุนของบริษัท จำนวน 18 หุ้น มูลค่าหุ้นที่ตราไว้หุ้นละ 0.69
    บาท ให้แก่ผู้ถือหุ้นรายย่อยของบริษัท จำนวน 4 หุ้น
    และเพื่อรองรับการใช้สิทธิตามใบสำคัญแสดงสิทธิ GJS-W3 จำนวน 8 หุ้น และ GJS-W4
    จำนวน 6 หุ้น

-   อนุมัติการลดจำนวนหุ้นและการเปลี่ยนแปลงมูลค่าหุ้นที่ตราไว้ของบริษัทจากเดิมหุ้นละ 0.69
    บาท เป็นหุ้นละ 6.90 บาท ซึ่งส่งผลให้จำนวนหุ้นของบริษัทลดลงจำนวน 134,527,654,485
    หุ้น จากเดิม 149,475,171,650 หุ้น มูลค่าหุ้นที่ตราไว้หุ้นละ 0.69 บาท เป็นจำนวน
    14,947,517,165 หุ้น มูลค่าหุ้นที่ตราไว้หุ้นละ 6.90 บาท

-   อนุมัติการแก้ไขมติการจัดสรรหุ้นสามัญเพิ่มทุนเพื่อรองรับการแปลงสภาพของใบสำคัญแสดงสิทธิของบริษัทที่เคยได้รับการอนุมัติในที่ประชุมวิสามัญผู้ถือหุ้น
    ครั้งที่ 1/2552 เมื่อวันที่
    18 ธันวาคม 2552 และที่ประชุมวิสามัญผู้ถือหุ้นครั้งที่ 1/2556 เมื่อวันที่ 7 มกราคม 2556
    เพื่อให้สอดคล้องกับการเปลี่ยนแปลงจำนวนหุ้นและมูลค่าหุ้นที่ตราไว้ของบริษัท ดังนี้

1)  เพื่อแก้ไขจำนวนหุ้นที่ออกเพื่อรองรับการใช้สิทธิตามใบสำคัญแสดงสิทธิ GJS-W2 จากเดิม
    “จัดสรรหุ้นสามัญเพิ่มทุนของบริษัท จำนวน 17,907,001,590 หุ้น มูลค่าหุ้นที่ตราไว้หุ้นละ
    0.69 บาท เป็น“จัดสรรหุ้นสามัญเพิ่มทุนของบริษัทจำนวน 1,790,700,159 หุ้น
    มูลค่าหุ้นที่ตราไว้หุ้นละ 6.90 บาท”

2)  เพื่อแก้ไขจำนวนหุ้นที่ออกเพื่อรองรับการใช้สิทธิตามใบสำคัญแสดงสิทธิ GJS-W3 จากเดิม
    “จัดสรรหุ้นสามัญเพิ่มทุนของบริษัทจำนวน 14,697,718,652 หุ้น มูลค่าหุ้นที่ตราไว้หุ้นละ
    0.69 บาท” เป็นจัดสรรหุ้นสามัญเพิ่มทุนของบริษัทจำนวน 1,469,771,866 หุ้น
    มูลค่าหุ้นตราไว้หุ้นละ 6.90 บาท”

3)  เพื่อแก้ไขจำนวนหุ้นที่ออกเพื่อรับรองการใช้สิทธิตามใบสำคัญแสดงสิทธิ GJS-W4 จากเดิม
    “จัดสรรหุ้นสามัญเพิ่มทุนของบริษัทจำนวน 11,401,342,300 หุ้น มูลค่าหุ้นที่ตราไว้หุ้นละ
    0.69 บาท” เป็น“จัดสรรหุ้นสามัญเพิ่มทุนของบริษัทจำนวน 1,101,666,923 หุ้น
    มูลค่าหุ้นที่ตราไว้หุ้นละ 6.90 บาท”

-   อนุมัติการมอบอำนาจให้คณะกรรมการหรือบุคคลที่คณะกรรมการมอบหมายให้มีอำนาจพิจารณากำหนดรายละเอียดอื่นๆ
    ที่เกี่ยวข้องกับการลดทุนจดทะเบียน การเพิ่มทุนจดทะเบียน การจัดสรรหุ้นสามัญเพิ่มทุน
    การลดจำนวนหุ้น และการเปลี่ยนแปลงมูลค่าหุ้นที่ตราไว้ของบริษัท

พฤษภาคม 2558

บริษัทได้จดทะเบียนการลดทุนและการเพิ่มทุนจดทะเบียนกับกระทรวงพาณิชย์แล้วเมื่อวันที่
11 พฤษภาคม 2558 และวันที่ 12 พฤษภาคม 2558 ตามลำดับ
ต่อมาบริษัทได้ดำเนินการจดทะเบียนเปลี่ยนแปลงมูลค่าที่ตราไว้ของหุ้น จากเดิมมูลค่าหุ้นละ 0.69
บาท เป็นมูลค่าหุ้นละ 6.90 บาท ต่อกรมพัฒนาธุรกิจการค้ากระทรวงพาณิชย์ เมื่อวันที่ 20
พฤษภาคม 2558

ทั้งนี้ การเปลี่ยนแปลงมูลค่าที่ตราไว้ของหุ้นดังกล่าว เป็นผลให้จำนวนหุ้นเปลี่ยนแปลงไป ดังนี้

  ------------------ -------------------------- --------------------------
                     ก่อนการเปลี่ยนแปลงมูลค่าหุ้น      หลังการเปลี่ยนแปลงมูลค่าหุ้น

  จำนวนหุ้น            149,475,171,650            14,947,517,165
  ------------------ -------------------------- --------------------------

ในส่วนของใบสำคัญแสดงสิทธิ ได้มีการปรับเปลี่ยนที่สำคัญ ดังต่อไปนี้

ใบสำคัญแสดงสิทธิ GJS-W2

+----------------+--------------------------+--------------------------+
|                | ก่อนการปรับสิทธิ             | ภายหลังการเปลี่ยนแปลง       |
|                |                          |                          |
|                | มูลค่าหุ้นที่ตราไว้หุ้นละ 0.69    | มูลค่าหุ้นที่ตราไว้หุ้นละ 6.90    |
|                | บาท                      | บาท                      |
+================+==========================+==========================+
| ราค            | 0.207                    | 2.070                    |
| าการใช้สิทธิ(บาท) |                          |                          |
+----------------+--------------------------+--------------------------+
| อัตราการใช้สิทธิ   | 1 หน่วย : 3.630 หุ้น        | 1 หน่วย : 0.363 หุ้น        |
+----------------+--------------------------+--------------------------+

ใบสำคัญแสดงสิทธิ GJS-W3

+----------------+--------------------------+--------------------------+
|                | ก่อนการปรับสิทธิ             | ภายหลังการเปลี่ยนแปลง       |
|                |                          |                          |
|                | มูลค่าหุ้นที่ตราไว้หุ้นละ 0.69    | มูลค่าหุ้นที่ตราไว้หุ้นละ 6.90    |
|                | บาท                      | บาท                      |
+================+==========================+==========================+
| ราค            | 0.150                    | 1.500                    |
| าการใช้สิทธิ(บาท) |                          |                          |
+----------------+--------------------------+--------------------------+
| อัตราการใช้สิทธิ   | 1 หน่วย : 4 หุ้น            | 1 หน่วย : 0.400 หุ้น        |
+----------------+--------------------------+--------------------------+

ใบสำคัญแสดงสิทธิ GJS-W4

+----------------+--------------------------+--------------------------+
|                | ก่อนการปรับสิทธิ             | ภายหลังการเปลี่ยนแปลง       |
|                |                          |                          |
|                | มูลค่าหุ้นที่ตราไว้หุ้นละ 0.69    | มูลค่าหุ้นที่ตราไว้หุ้นละ 6.90    |
|                | บาท                      | บาท                      |
+----------------+--------------------------+--------------------------+
| ราค            | 0.150                    | 1.500                    |
| าการใช้สิทธิ(บาท) |                          |                          |
+----------------+--------------------------+--------------------------+
| อัตราการใช้สิทธิ   | 1 หน่วย : 4 หุ้น            | 1 หน่วย : 0.400 หุ้น        |
+----------------+--------------------------+--------------------------+

พฤษภาคม 2559

ตลาดหลักทรัพย์แห่งประเทศไทยปลดเครื่องหมาย NP (Notice Pending) และขึ้น NR (Notice
Received) หลักทรัพย์ของ GJS และ GSTEL สำหรับงบการเงินไตรมาส 2/2556 และไตรมาส
3/2556

สิงหาคม 2559

บริษัทฯ ได้จัดประชุมผู้ถือหุ้นประจำปี 2559 เมื่อวันที่ 29 เมษายน 2559 โดยทางบริษัทฯ
ได้รับการประเมินคุณภาพการจัดการประชุมผู้ถือหุ้นประจำปี 2559 (AGM Checklist)
จากสมาคมส่งเสริมผู้ลงทุนไทย “เต็ม 100 คะแนน”
จากคะแนนรวมของบริษัทจดทะเบียนที่ได้รับคะแนนค่าเฉลี่ย 91.62 คะแนน

-   1.3 โครงสร้างการถือหุ้น

โครงสร้างการถือหุ้นของบริษัท :

ผู้ถือหุ้นใหญ่ 10 รายแรกของบริษัท ปิดสมุดทะเบียน ณ วันที่ 31 ธันวาคม 2559

+-----+-------------------------------+-------------+-----------------+
| ล   | รายชื่อผู้ถือหุ้น                    | จำนวนหุ้น     | ร้อยละของทุน      |
| ำดับ |                               |             |                 |
|     |                               |             | จดทะเบียนชำระแล้ว |
+=====+===============================+=============+=================+
| 1.  | บริษัท จี สตีล จำกัด มหาชน         | 2,          | 21.00           |
|     |                               | 222,427,209 |                 |
+-----+-------------------------------+-------------+-----------------+
| 2.  | NOMURA SINGAPORE              | 1,          | 10.26           |
|     | LIMITED-CUSTOMER SEGREGATED   | 086,456,038 |                 |
| 3.  | ACCOUNT                       |             | 5.00            |
|     |                               | 529,000,000 |                 |
|     | นางจารุณี ชินวงศ์วรกุล             |             |                 |
+-----+-------------------------------+-------------+-----------------+
| 4.  | QUAM SECURITIES COMPANY       | 523,768,667 | 4.95            |
|     | LIMITED A/C CLIENT            |             |                 |
+-----+-------------------------------+-------------+-----------------+
| 5.  | จีเอส ซีเคียวริตี้ โฮลดิ้ง จำกัด       | 520,000,000 | 4.91            |
+-----+-------------------------------+-------------+-----------------+
| 6.  | บริษัท ซูพีเรียร์ โอเวอร์ซีส์          | 412,500,000 | 3.90            |
|     | (ประเทศไทย) จำกัด              |             |                 |
+-----+-------------------------------+-------------+-----------------+
| 7.  | บริษัท ไทยเอ็นวีดีอาร์ จำกัด         | 151,728,357 | 1.43            |
|     |                               |             |                 |
|     |                               | 140,000,000 |                 |
+-----+-------------------------------+-------------+-----------------+
| 8.  | THE HONGKONG AND SHANGHAI     |             | 1.32            |
|     | BANKING CORPORATION LIMITED,  |             |                 |
|     | SINGAPORE BRANCH              |             |                 |
+-----+-------------------------------+-------------+-----------------+
| 9.  | นายสุรพันธ์ ตติยมณีกุล              | 139,387,400 | 1.32            |
+-----+-------------------------------+-------------+-----------------+
| 10. | นายวิโรจน์ อึ้งไพบูลย์              | 110,000,135 | 1.04            |
+-----+-------------------------------+-------------+-----------------+
| 11. | ผู้ถือหุ้นรายอื่นๆ                   | 4,          | 44.87           |
|     |                               | 750,110,411 |                 |
+-----+-------------------------------+-------------+-----------------+
|     | รวม                           | 10,         | 100.00          |
|     |                               | 585,378,217 |                 |
+-----+-------------------------------+-------------+-----------------+

2. ลักษณะการประกอบธุรกิจ

-   2.1 โครงสร้างรายได้

+-------------------------+-------+------+------+-----+------+-----+
|                         | 2559  |      | 2558 |     | 2557 |     |
+-------------------------+-------+------+------+-----+------+-----+
|                         | ล     | %    | ล้า   | %   | ล้า   | %   |
|                         | ้านบาท |      | นบาท |     | นบาท |     |
+-------------------------+-------+------+------+-----+------+-----+
| รายได้จากการขาย          | 1     | 9    | 12   | 98  | 14   | 97  |
|                         | 1,648 | 9.11 | ,075 | .14 | ,269 | .47 |
| เหล็กแผ่นรีดร้อน (HRC)      |       |      |      |     |      |     |
|                         | 22    | 0.18 | 185  | 1   | 244  | 1   |
| เหล็กจากการปรับสภาพผิว     |       |      |      | .51 |      | .66 |
| (RTM)                   | 14    | 0.12 | 26   |     | 72   |     |
|                         |       |      |      | 0   |      | 0   |
| เศษซาก                  |       |      |      | .21 |      | .49 |
+-------------------------+-------+------+------+-----+------+-----+
| รายได้ดอกเบี้ย             | 3     | 0.03 | 1    | 0   | 1    | 0   |
|                         |       |      |      | .01 |      | .01 |
+-------------------------+-------+------+------+-----+------+-----+
| รายได้อื่น                 | 54    | 0.45 | -    | -   | -    | -   |
|                         |       |      |      |     |      |     |
|                         | 8     | 0.07 | 7    | 0   | 47   | 0   |
|  กำไรจากอัตราแลกเปลี่ยนสุทธิ |       |      |      | .06 |      | .32 |
|                         | 5     | 0.04 | 9    |     | 8    |     |
|                         |       |      |      | 0   |      | 0   |
| กำไรจากการปรับโครงสร้างหนี้ |       |      |      | .07 |      | .05 |
|                         |       |      |      |     |      |     |
| รายได้อื่น ๆ               |       |      |      |     |      |     |
+-------------------------+-------+------+------+-----+------+-----+

ปริมาณการขายของบริษัทในช่วง 3 ปีที่ผ่านมา มีรายละเอียดดังนี้

(หน่วย: ตัน)

+--------------------------+-------------+-------------+-------------+
| ปริมาณการขาย              | 2559        | 2558        | 2557        |
|                          |             |             |             |
| (เฉพาะของบริษัท)           |             |             |             |
+--------------------------+-------------+-------------+-------------+
| ปริมาณขายในประเทศ         | 6,520       | 16,428      | 124,756     |
|                          |             |             |             |
| - บริษัทที่เกี่ยวข้อง           | 715,137     | 711,796     | 542,873     |
|                          |             |             |             |
| - กลุ่มอื่นๆ                 | 721,657     | 728,224     | 667,629     |
|                          |             |             |             |
| รวมปริมาณขายในประเทศ      |             |             |             |
+--------------------------+-------------+-------------+-------------+
| ปริมาณการขายในต่างประเทศ   | 315         | -           | 2,789       |
+--------------------------+-------------+-------------+-------------+
| รวม                      | 721,972     | 728,224     | 670,418     |
+--------------------------+-------------+-------------+-------------+

สัดส่วนยอดขายภายในประเทศและต่างประเทศต่อยอดขายรวมของผลิตภัณฑ์เหล็กแผ่นรีดร้อนชนิดม้วนของบริษัทในช่วง
3 ปีที่ผ่านมา มีรายละเอียดดังนี้

  -------------------- --------- -------- --------- -------- --------- --------
  ยอดขาย               2559               2558               2557      

                       ล้านบาท    %        ล้านบาท    %        ล้านบาท    %

  ในประเทศ             11,669    100.00   12,264    100.03   14,468    99.69

  ต่างประเทศ            5         0.04     -         -        56        0.39

  หัก : ส่วนลดการค้า      (5)       (0.04)   (4)       (0.03)   (11)      (0.08)

  รวม                  11,669    100.00   12,260    100.00   14,513    100.00
  -------------------- --------- -------- --------- -------- --------- --------

-   2.2 ลักษณะผลิตภัณฑ์

บริษัทประกอบธุรกิจเป็นผู้ผลิตเหล็กแผ่นรีดร้อน และผลิตภัณฑ์ต่อเนื่อง
ซึ่งสามารถแบ่งได้เป็นสายผลิตภัณฑ์ ดังต่อไปนี้

  1) เหล็กแผ่นรีดร้อนชนิดม้วน (Hot Rolled Coil)

  2) เหล็กแผ่นรีดร้อนปรับสภาพผิวชนิดม้วน (Tempered Hot Rolled Coil)

  3) เหล็กแผ่นรีดร้อนล้างผิวและเคลือบน้ำมัน (Hot Rolled Pickled and Oiled
  Product)

  โดยผลิตภัณฑ์เหล่านี้จะมีการนำไปใช้ในอุตสาหกรรมต่อเนื่องต่างๆ ดังต่อไปนี้

+------------------------------+---------------------------------------+
| ชนิด                          | การนำไปใช้                             |
+------------------------------+---------------------------------------+
| เหล็กแผ่นรีดร้อนชนิดม้วน           | ท่อเครื่องกล ท่อไฟฟ้า ท่อน้ำ การก่อสร้าง       |
| (Hot Rolled Coil)            | เหล็กตัวซี ห้างที่ใช้ในการก่อสร้าง เสาไฟฟ้า     |
|                              | ถังแก๊ส ท่อสตีมดำ                         |
|                              | ผล                                    |
|                              | ิตภัณฑ์ที่สามารถต้านทานการกัดกร่อนจากบรรยากาศ |
|                              | ผลิตเหล็กแผ่นรีดเย็น                       |
+------------------------------+---------------------------------------+
| เหล็กแผ่นรีดร้อนปรับสภาพผิวชนิดม้วน  | เครื่องมือการเกษตร การก่อสร้างทั่วไป         |
|                              | แผ่นเหล็กโครงสร้าง                       |
| (Tempered Hot Rolled Coil)   |                                       |
+------------------------------+---------------------------------------+
| เ                            | คัสซีรถ ล้อรถ คอมเพรสเซอร์ โครงตู้เย็น       |
| หล็กแผ่นรีดร้อนล้างผิวและเคลือบน้ำมัน | โครงตู้ไมโครเวฟ                         |
|                              |                                       |
| (Hot Rolled Pickled & Oiled  |                                       |
| Product)                     |                                       |
+------------------------------+---------------------------------------+

-   2.3 การตลาดและการแข่งขัน

กลยุทธ์ด้านผลิตภัณฑ์

บริษัทได้พัฒนาและปรับปรุงผลิตภัณฑ์ให้มีความหลากหลายมากยิ่งขึ้น ทั้งในด้านความหนาของเหล็ก
เช่น ความหนาปกติสูงสุดอยู่ที่ 12.70 มม. แต่บริษัทสามารถพัฒนาให้ได้ผลิตภัณฑ์ที่มีความหนาถึง 25
มม. ในรูปของม้วน อีกทั้งเรื่องของคุณภาพพิเศษ ที่ตลาดยังต้องพึ่งพาการนำเข้า เช่น
เหล็กคุณภาพสำหรับอุตสาหกรรมถังแก๊ส เหล็กคุณภาพสำหรับงานเชื่อมและทนแรงดึงสูง

บริษัทมีแผนที่จะปรับปรุงกลยุทธ์ด้านผลิตภัณฑ์ดังนี้

1.  มุ่งเน้นเสนอผลิตภัณฑ์ ที่อยู่ในความต้องการตลาดและใช้อยู่สม่ำเสมอ

2.  พัฒนาผลิตภัณฑ์ที่รองรับตลาดที่ไม่ใช่อุตสาหกรรมก่อสร้างทั่วไป
    แต่เป็นอุตสาหกรรมรถยนต์และอุตสาหกรรมก่อสร้างขนาดใหญ่
    รวมถึงอุตสาหกรรมเครื่องครัวเรือนและเครื่องใช้ไฟฟ้า

3.  เหล็กแผ่นสำหรับอุตสาหกรรมต่อเนื่อง คือ
    เหล็กแผ่นรีดร้อนที่นำไปใช้สำหรับทำเหล็กแผ่นรีดเย็น

4.  พัฒนาผลิตภัณฑ์ที่มีความหนาพิเศษในรูปของม้วน
    ที่เป็นความต้องการเฉพาะของตลาดและเป็นตลาดระดับบน

  กลยุทธ์ด้านราคา

1.  กำหนดราคาที่เหมาะสมสำหรับสินค้าเหล็กเกรดทั่วไป เพื่อสามารถแข่งขันกับสินค้าคู่แข่งได้
    และยังรักษาส่วนแบ่งการตลาด

2.  มีการปรับปรุงเทคโนโลยีที่มีอยู่ เพื่อช่วยสนับสนุนในต้นทุนการผลิตต่ำ
    เพื่อให้มีโอกาสเข้าสู่ตลาดใหม่ทั้งในประเทศและต่างประเทศ

3.  บริษัทสามารถผลิตสินค้าที่มีความแตกต่างจากคู่แข่งได้ทั้งในเรื่องคุณภาพและเกรด
    จึงสามารถกำหนดราคาขายที่สูงกว่าได้

4.  การให้ข้อมูลมากขึ้น และให้ความมั่นใจในการบริโภคเหล็กกับลูกค้า
    รวมถึงการสร้างความสัมพันธ์ที่ดีกับลูกค้าอย่างต่อเนื่อง

กลุ่มลูกค้าเป้าหมาย

  กลุ่มลูกค้าเป้าหมายหลักของบริษัทสามารถแบ่งได้เป็น 3 กลุ่ม ดังนี้

1.  ศูนย์บริการตัดเหล็ก (Steel Service Centre) คือ
    ผู้ที่ซื้อเหล็กรีดร้อนและรีดเย็นเพื่อนำมาตัดออกเป็นขนาดต่างๆ หรือขึ้นรูปเป็นเหล็กรูปแบบต่างๆ
    สำหรับจำหน่ายให้กับผู้ใช้อีกทอดหนึ่ง

2.  ผู้ผลิตท่อเหล็ก (Pipe Maker) ได้แก่ โรงงานผลิตท่อเหล็กขนาดต่างๆ เพื่อใช้ในงานท่อ
    รวมทั้งผลิตเพื่อส่งออกไปขายต่างประเทศ

3.  ผู้ใช้โดยตรงอื่นๆ (Direct User) เช่น ผู้ผลิตเหล็กแผ่นรีดเย็นในประเทศ
    ผู้ผลิตชิ้นส่วนรถยนต์และเครื่องใช้ไฟฟ้า

ช่องทางการจัดจำหน่าย

  สำหรับการขายในประเทศ บริษัทจะมีการจัดจำหน่ายสินค้าของบริษัทผ่าน 2 ช่องทางดังนี้

1.  การจัดจำหน่ายโดยตรง (Direct Sale)

บริษัทมีแผนที่จะจัดจำหน่ายโดยตรงสำหรับกลุ่มลูกค้าประเภทศูนย์บริการเหล็ก ผู้ผลิตท่อเหล็ก
ผู้ผลิตชิ้นส่วนรถยนต์ และผู้ผลิตเครื่องใช้ไฟฟ้า ซึ่งคาดว่าจะมีสัดส่วนประมาณร้อยละ 60
ของยอดจำหน่ายภายในประเทศทั้งหมด

2.  การจัดจำหน่ายผ่านตัวแทนขายส่ง (Wholesaler)

สำหรับกลุ่มลูกค้าอื่นๆ ซึ่งเป็นลูกค้ารายเล็กและมีจำนวนมาก บริษัทจะทำการจัดจำหน่าย
ผ่านตัวแทนขายส่ง ซึ่งจะทำให้บริษัทลดภาระค่าใช้จ่ายในการจ้างพนักงานขายและค่าใช้จ่าย
ด้านการตลาดได้มาก
นอกจากนี้ยังเป็นการแบ่งภาระความเสี่ยงด้านเครดิตในลูกค้ากลุ่มนี้ให้กับตัวแทนขายส่งเป็นผู้รับผิดชอบ
บริษัทคาดว่าจะขายผ่านช่องทางนี้เป็นสัดส่วนประมาณร้อยละ 40 ของยอดจำหน่ายภายในประเทศ

สำหรับการส่งออก บริษัทคาดว่าจะจัดจำหน่ายผ่านตัวแทนขายส่งเป็นหลัก โดยคิดเป็นประมาณ
ร้อยละ 90 ของยอดส่งออก ที่เหลือประมาณร้อยละ 10 จะจัดจำหน่ายโดยตรง

 กลยุทธ์การตลาด

1.  บริษัทมีลูกค้าในอุตสาหกรรมต่างๆ ที่ชัดเจนมากขึ้น เช่น กลุ่มลูกค้าอุตสาหกรรมผู้ผลิตท่อ
    กลุ่มลูกค้าผู้ผลิตเหล็กแผ่นรีดเย็น ทั้งในประเทศและต่างประเทศ
    กลุ่มลูกค้าศูนย์บริการเหล็กแผ่น กลุ่มอุตสาหกรรมยานยนต์
    กลุ่มลูกค้าโครงการก่อสร้างขนาดใหญ่ ที่มีความต้องการใช้เหล็กคุณภาพพิเศษ

2.  บริษัทมีการพัฒนาและปรับปรุงคุณภาพของสินค้าให้ดีขึ้นตลอดเวลา
    โดยการลงทุนในเรื่องของเครื่องมือให้ทันสมัย
    เพื่อเพิ่มศักยภาพและปรับปรุงคุณภาพและลดต้นทุนในการผลิต

3.  บริษัทมีการส่งทีมงานที่มีความสามารถและชำนาญในเรื่องของการนำเหล็กไปใช้ในงานต่างๆ
    และพร้อมทั้งยังให้การสนับสนุนให้ความรู้เกี่ยวกับเหล็กกับลูกค้าในอุตสาหกรรมต่างๆ
    เพื่อให้เกิดความปลอดภัย และเกิดประโยชน์สูงสุดในการใช้เหล็กให้เหมาะสม

4.  บริษัทประสบความสำเร็จอย่างมากในการสร้างความเชื่อมั่นในการส่งมอบสินค้าให้กับลูกค้าได้ตรงต่อเวลา
    ทำให้ลูกค้าสามารถวางแผนและบริหารปริมาณสินค้าคงคลังได้อย่างเหมาะสม

5.  บริษัทให้ความสำคัญต่อการปรับปรุงและพัฒนาสินค้าและบริการของบริษัท อย่างสม่ำเสมอ
    โดยได้มีการสำรวจและรับฟังความคิดเห็นจากลูกค้าเป็นระยะๆ
    ทำให้บริษัททราบถึงความต้องการที่ถูกต้องและเหมาะสมของลูกค้าได้อย่างชัดเจน

  การวางแผนการผลิตในการประกอบธุรกิจ

เนื่องจากผลิตภัณฑ์เหล็กแผ่นรีดร้อนของบริษัท
ดูเหมือนมีความคล้ายคลึงกันกับผลิตภัณฑ์ของบริษัทที่เป็นผู้ถือหุ้นรายใหญ่ คือ บริษัท จี สตีล จำกัด
(มหาชน) แต่ในความเป็นจริง
ลักษณะของผลิตภัณฑ์เหล็กแผ่นรีดร้อนมีความหลากหลายอย่างมากทั้งเกรด (ชั้นคุณภาพ) และขนาด
โดยหากพิจารณาถึงความคล้ายคลึงหรือการทับซ้อนของสินค้านั้นจำเป็นต้องพิจารณารายละเอียดให้ครบถ้วน
ทั้ง 3 ประการ ดังนี้

1.  เกรด (ชั้นคุณภาพ) ตามมาตรฐานสากล และตามข้อกำหนดเฉพาะของลูกค้า
    (tailor-made) ซึ่งโรงงานของบริษัทและโรงงานของบริษัท จี สตีล
    สามารถผลิตได้หลายร้อยเกรด

2.  ความกว้าง (Width) โรงงานของบริษัทและโรงงานของบริษัท จี สตีล สามารถผลิตได้
    ตั้งแต่ 900 มม. ถึง 1,571 มม. โดยทุกความกว้างที่ต่างกันทุก 1 มม. นับเป็นผลิตภัณฑ์ที่
    ไม่เหมือนกัน รวมเป็นขนาดความกว้างทั้งหมด 672 ขนาด

3.  ความหนา (Thickness or Gauge) โรงงานของบริษัทและโรงงานของบริษัท จี สตีล
    สามารถผลิตได้ ตั้งแต่ 1.00 มม. ถึง 25.00 มม. โดยความหนาทุก 0.05 มม.
    นับเป็นผลิตภัณฑ์ที่
    ไม่เหมือนกัน รวมเป็นขนาดความหนาทั้งหมด 480 ขนาดความหนา
    เมื่อนำเพียงความหนาและความกว้างของผลิตภัณฑ์มาคูณกัน
    จะได้ผลิตภัณฑ์ที่มีขนาดที่แตกต่างกันทั้งหมดกว่า 268,800 ขนาด ทั้งนี้
    ยังไม่ได้พิจารณาถึงจำนวนเกรดที่ผลิตได้อีกหลายร้อยเกรด
    และไม่ได้จำแนกชนิดของผลิตภัณฑ์ว่าเป็นผลิตภัณฑ์ธรรมดา (basic products)
    หรือเป็นผลิตภัณฑ์ที่ปรับปรุงคุณภาพหรือเพิ่มมูลค่าแล้ว (value-added products) เช่น
    เหล็กแผ่นปรับสภาพผิว (skin-passed), เหล็กแผ่นล้างผิวและเคลือบน้ำมัน (pickled &
    oiled) เป็นต้น ดังนั้น
    สายการผลิตจริงจะมีจำนวนรายการผลิตภัณฑ์ที่แตกต่างกันและไม่ทับซ้อนกันเป็นจำนวนมาก

อย่างไรก็ตาม ทั้งสองบริษัทได้มีการวางแผนการตลาดร่วมกันเพื่อหลีกเลี่ยงและลดการทับซ้อน
ของผลิตภัณฑ์โดยที่บริษัทจะมุ่งเน้นการผลิตเหล็กรีดร้อนที่มีขนาดบางและมีหน้ากว้าง
โดยมีความหนาระหว่าง 1.20-1.95 มม. (เป็นช่วงผลิตภัณฑ์ที่มีขนาดบางเป็นพิเศษ)
และความหนาระหว่าง 13.00-25.00มม. (ซึ่งเป็นช่วงความหนาพิเศษ)
เนื่องจากเหมาะกับสายการผลิตและเทคโนโลยีของบริษัทที่สามารถผลิตเหล็กแผ่นชนิดบางได้ดีกว่า
ในขณะที่การผลิตของโรงงานบริษัท จี สตีล ส่วนใหญ่จะมุ่งเน้นการผลิตสินค้า
ที่มีขนาดหนากว่า 2 มม. ซึ่งประโยชน์ที่ได้จากการวางแผนการตลาดร่วมกันนั้น
ทำให้ทั้งสองบริษัทมีประสิทธิภาพการผลิตที่ดีขึ้น ได้ประโยชน์ Economy of scale
ตลอดจนลดการสูญเสียจากกระบวนการผลิตที่ไม่ต่อเนื่องจากการที่ต้องผลิตสินค้าหลากหลายลักษณะ

ในอนาคต บริษัทได้วางแผนการพัฒนาผลิตภัณฑ์โดยมุ่งไปสู่การผลิตเหล็กแผ่นเคลือบสังกะสี
(Galvanizing) และเหล็กรีดเย็น (cold-rolled) ซึ่งเป็นผลิตภัณฑ์เหล็กที่เป็น value added
และเป็น segment ที่มีการเติบโตของความต้องการและมีการนำเข้าสูง
โดยสายการผลิตของบริษัทได้ถูกออกแบบมาให้รองรับการขยายการผลิตผลิตภัณฑ์ดังกล่าวอยู่แล้ว
ดังนั้น การทับซ้อนของผลิตภัณฑ์จะมีสัดส่วนที่ลดลงอีกในอนาคต

  ภาวะอุตสาหกรรมเหล็ก

ภาวะอุตสาหกรรมเหล็กในประเทศไทยปี 2559

จากข้อมูลทางสถิติของสถาบันเหล็กและเหล็กกล้าแห่งประเทศไทย (ISIT)
รายงานยอดรวมปริมาณการผลิตเหล็กสำเร็จรูปของไทยตั้งแต่เดือนมกราคม-ธันวาคม ปี 2559 อยู่ที่
7.98 ล้านตัน เพิ่มขึ้น 22.98% เมื่อเทียบกับในปีก่อนหน้า (2558)
หากพิจารณาจำแนกยอดการผลิตตามกลุ่มผลิตภัณฑ์ พบว่า เป็นการผลิตเหล็กทรงยาว (Long steel
products) อยู่ที่ 5.30 ล้านตัน ขยายตัวเพิ่มขึ้น 31.75% เมื่อเทียบกับในปีก่อนหน้า
เป็นผลมาจากการผลิตเหล็กเส้นและเหล็กรูปพรรณรีดร้อน (Rebar & HR Section)
ขยายตัวเพิ่มขึ้น 33.02% เมื่อเทียบกับในปีก่อน อยู่ที่ 4.77 ล้านตัน และการผลิตเหล็กลวด (Wire
rod) ก็มีการขยายตัว 21.25% เป็น 527,643 ตัน ขณะที่ยอดผลิตกลุ่มเหล็กทรงแบน (Flat
steel products) อยู่ที่ 2.68 ล้านตัน ขยายตัว 8.65% เมื่อเทียบกับในปีก่อนหน้า
โดยผลิตภัณฑ์ที่มีการผลิตมากที่สุดคือ เหล็กแผ่นรีดร้อนแผ่นบาง (Hot rolled sheet) ในปี 2559
อยู่ที่ 2.50 ล้านตัน ซึ่งมีการขยายตัว 8.39% รองลงมา คือ เหล็กแผ่นรีดเย็น (Cold rolled
sheet) 1.84 ล้านตัน ขยายตัวเมื่อเทียบกับในปีก่อน 11.04%
และยอดผลิตเหล็กแผ่นเคลือบ(Coated) 1.42 ล้านตัน ขยายตัวจากปีก่อน 0.62%

[]

สำหรับปริมาณการใช้ผลิตภัณฑ์เหล็กสำเร็จรูปภายในประเทศของไทย(Total Apparent
Finished Steel Consumption) ในปี 2559 อยู่ที่ 19.30 ล้านตัน ขยายตัว 15.38%
เมื่อเทียบกับในปีก่อนหน้า หากพิจารณาปริมาณการใช้ตามกลุ่มผลิตภัณฑ์ พบว่า
ปริมาณการใช้เหล็กทรงยาวขยายตัว 23.95% เมื่อเทียบกับในปีก่อนหน้า เป็น 7.61 ล้านตัน
ขณะที่ปริมาณการใช้เหล็กทรงแบนก็มีการขยายตัวเพิ่มขึ้น 10.40% เมื่อเทียบกับในปีก่อนหน้า เป็น
11.69 ล้านตัน โดยผลิตภัณฑ์เหล็กที่มีการใช้งานมากที่สุด คือ เหล็กแผ่นรีดร้อน 7.64 ล้านตัน
รองลงมาคือ เหล็กเส้นและเหล็กรูปพรรณรีดร้อน 5.14 ล้านตัน และเหล็กแผ่นเคลือบ 4.02
ล้านตัน ตามลำดับ

การนำเข้าผลิตภัณฑ์เหล็กสำเร็จรูปของไทยในปี 2559 อยู่ที่ 12.61 ล้านตัน เพิ่มขึ้น 10.30%
เมื่อเทียบกับปีที่ผ่านมา โดยผลิตภัณฑ์ที่มีการนำเข้ามากที่สุดคือ เหล็กแผ่นรีดร้อน 4.98 ล้านตัน
รองลงมาคือ เหล็กแผ่นเคลือบ 2.72 ล้านตัน และเหล็กลวด 1.69 ล้านตัน ตามลำดับ
หากพิจารณาสัดส่วนการใช้เหล็กนำเข้าเทียบกับการใช้เหล็กผลิตในประเทศ อยู่ที่ 65.37% ต่อ
41.34% ซึ่งสะท้อนให้เห็นว่าไทยมีการพึ่งพาสินค้าเหล็กนำเข้าปริมาณค่อนข้างสูง

สำหรับยอดปริมาณการส่งออกเหล็กสำเร็จรูปของไทยในปี 2559 อยู่ที่ 1.29 ล้านตัน ขยายตัว
8.10% ผลิตภัณฑ์เหล็กที่มีการส่งออกมากที่สุดคือ เหล็กโครงสร้างรูปพรรณ อยู่ที่ 355,882 ตัน
รองลงมา คือ เหล็กเส้น 197,857 ตัน เมื่อเทียบกับในปีก่อนหน้า

ภาวะอุตสาหกรรมเหล็กแผ่นรีดร้อนในประเทศปี 2559

อุตสาหกรรมเหล็กและเหล็กกล้าของไทยไม่มีอุตสาหกรรมการผลิตขั้นต้นที่เริ่มจากการถลุง
แร่เหล็ก
ดังนั้นโครงสร้างอุตสาหกรรมเหล็กและเหล็กกล้าของไทยจึงเริ่มจากการผลิตในอุตสาหกรรม
ขั้นกลาง ด้วยการหลอมเศษเหล็กจากโรงงานที่มีเตาหลอมเศษเหล็กด้วยเตา Electrical arc
furnace (EAF)
ของผู้ผลิตในประเทศไทย จากนั้นจึงส่งต่อไปยังการผลิตในขั้นปลาย
โดยแบ่งเป็นอุตสาหกรรมเหล็กทรงยาว (Long steel products) อาทิ Bar, HR section,
Wire rod, Cold-drawn bar, Steel wire, Seamless pipes เป็นต้น
และอุตสาหกรรมเหล็กทรงแบน (Flat steel products) อาทิ HR plate, HR sheet, CR
sheet, Coated, Cold-formed section, Welded pipe เป็นต้น
จากนั้นจึงส่งต่อไปยังอุตสาหกรรมต่อเนื่องที่ใช้เหล็กต่อไป
สำหรับภาวะอุตสาหกรรมเหล็กแผ่นรีดร้อนไทย
ข้อมูลทางสถิติของสถาบันเหล็กและเหล็กกล้าแห่งประเทศไทย (ISIT) รายงานยอดการผลิต
การนำเข้า การส่งออก และปริมาณการใช้ ตั้งแต่เดือนมกราคม-ธันวาคม ปี 2559 ดังนี้

ยอดการผลิตเหล็กแผ่นรีดร้อน (Hot rolled) ชนิดเป็นม้วนและไม่เป็นม้วน ภายในประเทศปี
2559 อยู่ที่ 2.68 ล้านตัน ขยายตัว 8.65% จากปีก่อน โดยเป็นการผลิตเหล็กแผ่นรีดร้อนแผ่นบาง
(HR sheet) อยู่ที่ 2.50 ล้านตัน เพิ่มขึ้นเมื่อเทียบกับในปีก่อนหน้า 8.39%
ขณะที่ยอดการผลิตเหล็กรีดร้อนแผ่นหนา (HR plate) ก็มีการขยายตัวจากปีก่อน 12.45% เป็น
175,016 ตัน

[]

สำหรับปริมาณการใช้ผลิตภัณฑ์เหล็กแผ่นรีดร้อน ชนิดเป็นม้วนและไม่เป็นม้วน ภายในประเทศปี 2559
อยู่ที่ 7.34 ล้านตัน เพิ่มขึ้น 13.29% โดยแยกเป็นการใช้เหล็กแผ่นรีดร้อนแผ่นบาง (HR sheet)
อยู่ที่ 6.69 ล้านตัน ขยายตัวจากปีก่อน 11.34% และเป็นการใช้เหล็กแผ่นรีดร้อนแผ่นหนา (HR
plate) อยู่ที่ 658,082 ตัน ขยายตัวเมื่อเทียบกับปีก่อน 37.75%

ส่วนการนำเข้าเหล็กแผ่นรีดร้อน ทั้งชนิดเป็นม้วนและไม่เป็นม้วนของไทยปี 2559 เพิ่มขึ้น 16.16%
เป็น 4.68 ล้านตัน โดยเป็นการนำเข้าเหล็กแผ่นรีดร้อนแผ่นบาง (HR sheet) 4.20 ล้านตัน
เพิ่มขึ้นเมื่อเทียบกับในปีก่อน 13.25% และเป็นการนำเข้าเหล็กแผ่นรีดร้อนแผ่นหนา (HR Plate)
อยู่ที่ 486,363 ตัน ขยายตัวเพิ่มขึ้นเมื่อเทียบกับช่วงเดียวกันของปีก่อน 49.34%

และการส่งออกเหล็กแผ่นรีดร้อน ทั้งชนิดเป็นม้วนและไม่เป็นม้วน ของไทยในปี 2559 อยู่ที่ 16,195
ตัน ส่งออกเพิ่มขึ้น 27.53% เมื่อเทียบกับปีที่ผ่านมา โดยเป็นการส่งออกเหล็กแผ่นรีดร้อนแผ่นบาง
(HR sheet) 12,899 ตัน ขยายตัว 41.40% จากช่วงเวลาเดียวกันกับปีก่อน
และเป็นการส่งออกเหล็ก
แผ่นรีดร้อนแผ่นหนา (HR plate) 3,296 ตัน หดตัวจากในปีก่อน -7.84%

แนวโน้มอุตสาหกรรมเหล็กในประเทศไทยปี 2560

จากปี 2559 ตลาดเหล็กทั่วโลกมีความผันผวนอย่างมาก
ผู้ผลิตต่างได้รับผลจากราคาผลิตภัณฑ์เหล็กที่มีการปรับตัวเพิ่มขึ้นและอยู่ในระดับทรงตัวต่อเนื่องจนถึงปัจจุบัน
(ต้นปี 2560)
ระดับการผลิตเหล็กของโลกยังมีการขยายตัวอยู่ในขณะที่ความต้องการใช้เหล็กมีแนวโน้มลดลงตามการชะลอตัวทางเศรษฐกิจของประเทศจีน
ปัญหากำลังการผลิตส่วนเกินและอุปทานส่วนเกินของอุตสาหกรรมเหล็กยังคงมีอยู่
ประเทศผู้ผลิตรายใหญ่เช่นจีนยังคงมุ่งส่งออกเหล็กไปเจาะตลาดทั่วโลก
ส่งผลให้ภาวะการแข่งขันในอุตสาหกรรมเหล็กมีความรุนแรงมากขึ้น
ซึ่งสภาวะอุตสาหกรรมเหล็กไทยในปี 2559 ก็ได้รับผลกระทบจากภาวะเหล็กจีนล้นตลาดเช่นเดียวกัน
ซึ่งภาวะดังกล่าวได้สร้างแรงกดดันและส่งผลต่อผู้ผลิตเหล็กในประเทศต่างๆ อย่างมาก
จนทำให้เกิดการใช้มาตรการตอบโต้การทุ่มตลาด Anti-dumping (AD) เพิ่มขึ้นจากหลายประเทศ
รวมถึงไทยที่มีการออกและการต่ออายุมาตรการเยียวยาทางการค้าที่เป็นมาตรการการตอบโต้การทุ่มตลาด
(Antidumping measures) และมาตรการปกป้องจากสินค้านำเข้าที่เพิ่มขึ้น (Safeguard
measures)
เพื่อช่วยให้อุตสาหกรรมภายในได้มีเวลาปรับตัวเพื่อให้สามารถแข่งขันกับสินค้านำเข้าได้
ในขณะที่นโยบายการปรับลดกำลังการผลิตของอุตสาหกรรมเหล็กของจีนไม่สามารถช่วยลดกำลังการผลิตส่วนเกินได้ในระยะเวลาอันสั้น
ซึ่งคาดว่าประเทศผู้ใช้เหล็กต่างๆ รวมถึงไทยจะเผชิญกับการแข่งขันกับเหล็กนำเข้าในปี 2560
ต่อไปอีก

สำหรับแนวโน้มอุตสาหกรรมเหล็ก World Steel Association (WSA) คาดการณ์ความต้องการ
ใช้เหล็กสำเร็จรูปของโลกปี 2560 มีการขยายตัว 0.5% อยู่ที่ 1,509 ล้านตัน
นับว่าเป็นระดับค่อนข้างทรงตัว ไม่แย่ลงกว่าเดิม
โดยอุตสาหกรรมเหล็กโลกยังคงต้องเผชิญกับความท้าทายและความกดดันที่เกิดจากความไม่แน่นอนทางการเมืองในประเทศต่างๆ
ทั่วโลก
รวมถึงการลงประชามติออกจากสหภาพยุโรปของสหราชอาณาจักรได้สร้างความลังเลให้กับนักลงทุน
ส่วนความต้องการใช้เหล็กมีแนวโน้มฟื้นตัวจากการใช้เหล็กของจีนและประเทศในกลุ่มประเทศเศรษฐกิจเกิดใหม่ซึ่งเป็นตัวกระตุ้นให้ยอดการใช้เหล็กดิบของโลกกลับมาเป็นบวกอีกครั้งในปี
2560 ส่วนปัจจัยเสี่ยง WSA คาดว่า ปัญหาหนี้สูงและสัญญาณเตือนฟองสบู่อสังหาริมทรัพย์
ในจีนยังคงเป็นปัญหาที่น่าจับตามอง
รวมถึงผลกระทบจากการออกจากสหภาพยุโรปของอังกฤษและสถานการณ์เลือกตั้งประธานาธิบดีของประเทศฝรั่งเศสและนายกรัฐมนตรีของเยอรมนีที่กำลังจะมีขึ้นจะก่อให้เกิดความลังเลใจให้นักลุงทุนต่อไป

คาดว่าในอนาคตอันใกล้ประเทศเวียดนามจะเป็นผู้ผลิตเหล็กรายใหญ่ในภูมิภาคเอเชียตะวันออกเฉียงใต้ตามมาด้วยประเทศอินโดนีเซีย
โดยรัฐบาลเวียดนามมีนโยบาย
เป้าหมายและแผนการสนับสนุนอุตสาหกรรมเหล็กในประเทศเวียดนามอย่างเป็นรูปธรรม
แต่ยังขาดแผนการพัฒนาอุตสาหกรรมต่อเนื่องที่ใช้เหล็กในเวียดนามเอง
ทำให้เวียดนามจะกลายเป็นผู้ส่งออกสินค้าเหล็กรายใหญ่ของภูมิภาคเอเชียตะวันออกเฉียงใต้ภายในเวลาอันใกล้
จึงเป็นปัจจัยลบหนึ่งที่น่าจะเกิดอุปสรรค (threat)
ด้านการแข่งขันกับผู้ประกอบการผลิตเหล็กในประเทศไทยและในตลาดภูมิภาคเอเชียตะวันออกเฉียงใต้ต่อไป
ส่วนปัจจัยบวกสำหรับอุตสาหกรรมเหล็กโลกจะมาจากการขยายตัวของความต้องการใช้เหล็กในกลุ่มประเทศเศรษฐกิจเกิดใหม่ทั้งอินเดีย
อาเซียน ยกเว้นประเทศจีนและบราซิล

แนวโน้มทางเศรษฐกิจของไทยในปี 2560
จากข้อมูลของสำนักงานคณะกรรมการการพัฒนาเศรษฐกิจและสังคมแห่งชาติได้ประมาณการการขยายตัวของ
GDP สำหรับปี 2560 ไว้ที่ 3.0 – 3.4% ต่อปี โดยมีปัจจัยสนับสนุน คือ
แนวโน้มการขยายตัวเร่งขึ้นของภาคการเกษตร การลงทุนของภาครัฐยังอยู่ในเกณฑ์สูงอย่างต่อเนื่อง
รวมทั้งรายได้จากการท่องเที่ยวยังมีแนวโน้มขยายตัวอย่างต่อเนื่อง
แต่อย่างไรก็ยังคงต้องเฝ้าระวังถึงปัจจัยเสี่ยงภายนอกที่สำคัญอันได้แก่การกำหนดทิศทางนโยบายของสหรัฐอเมริกา
การเลือกตั้งและนโยบายทางการเมืองของประเทศหลักในสหภาพยุโรปและปัญหาการชะลอตัวทางเศรษฐกิจของสหภาพยุโรป

สำหรับอุตสาหกรรมเหล็กในประเทศไทย ทางสถาบันเหล็กและเหล็กกล้าแห่งประเทศไทย (ISIT)
ได้ประมาณการความต้องการใช้เหล็กของไทยในปี 2560 น่าจะมีปริมาณ 19.0 – 19.5 ล้านตัน
ซึ่งอยู่ในกรอบหดตัว 1.0% ถึง ขยายตัว 1.1% โดยเป็นอัตราที่ชะลอตัวลงจากปี 2559
ที่ขยายตัวสูงผิดปกติถึง 15.4% จากปีก่อนหน้า
ทั้งนี้เป็นผลจากการเร่งซื้อสินค้าเป็นสต๊อกในช่วงปลายปี 2559 บริษัทคาดว่าในปี 2560
เป็นต้นไปอุตสาหกรรมเหล็กไทยจะได้รับปัจจัยหนุนจากการค่อยๆ ฟื้นตัวในภาคการก่อสร้าง
โดยเฉพาะการลงทุนโครงสร้างพื้นฐานของภาครัฐในการพัฒนาพื้นที่เศรษฐกิจพิเศษ
และพื้นที่เป้าหมายส่งเสริมการลงทุนและการค้า ระบบโลจิสติกส์องค์รวม
และมาตรการส่งเสริมการลงทุนในกลุ่มอุตสาหกรรมเป้าหมาย 10 กลุ่ม
ซึ่งไม่มีอุตสาหกรรมเหล็กอยู่ในอตสาหกรรมเป้าหมาย
แต่ในอุตสาหกรรมเป้าหมายส่วนใหญ่ก็ล้วนมีการใช้เหล็กเป็นวัตถุดิบหรือวัสดุส่วนประกอบในการผลิต
ส่วนปัจจัยด้านลบน่าจะมาจากการส่งออกเหล็กจากต่างประเทศโดยเฉพาะจีนยังคงมีอยู่ต่อไป
และในอนาคตอันใกล้ประเทศเวียดนามก็จะเป็นผู้ส่งออกสินค้าเหล็กทุกประเภทรายใหญ่ในภูมิภาคเอเชียตะวันออกเฉียงใต้และจะสร้างผลกระทบต่อผู้ประกอบการผลิตเหล็กในประเทศไทยอย่างมากทั้งในลักษณะระบายสต๊อกส่วนเกินและขายตัดราคาหรือกดราคาในประเทศอย่างไม่เป็นธรรม
หรือถึงขั้นทุ่มตลาด ความผันผวนของราคาเหล็กและวัตถุดิบในตลาดโลก
กอปรกับความผันผวนของค่าเงินบาทและอัตราแลกเปลี่ยนสกุลเงินหลักที่มีผลกระทบต่อการนำเข้าและส่งออกที่เกี่ยวข้องกับอุตสาหกรรมเหล็ก

-   2.4 การจัดหาผลิตภัณฑ์ หรือบริการ

สถานะปัจจุบันของโรงงานของบริษัท

ปัจจุบัน บริษัทมีโรงงานผลิตอยู่ 2 โครงการ คือ โรงงานผลิตเหล็กรีดร้อน
และโรงงานผลิตผลิตภัณฑ์ต่อเนื่อง

โรงงานผลิตเหล็กรีดร้อนเป็นโรงงานผลิตเหล็กแผ่นขนาดย่อม (Mini-mill)
ซึ่งส่วนที่ก่อสร้างและเครื่องจักร ประกอบด้วยสายการหล่อเหล็กแท่งแบนอย่างบาง (Thin Slab
Casting) และกระบวนการ
รีดร้อน (Hot Strip Mill) ต่อเนื่องผ่านแท่นรีด 6 แท่น
โดยวัตถุดิบสำหรับการหล่อและการรีดร้อนถูกส่งมาจากกระบวนการหลอมวัตถุดิบโดยใช้เตาหลอมไฟฟ้า
(Electric Arc Furnace “EAF”) ซึ่งมีระบบลำเลียงและให้ความร้อนเศษเหล็กแบบต่อเนื่อง
(ConSteel ^(®))

สำหรับโรงงานผลิตผลิตภัณฑ์ต่อเนื่องนั้น
การติดตั้งสายการปรับสภาพผิวเหล็กได้ดำเนินการเสร็จเรียบร้อยแล้วเมื่อกลางปี 2547
ส่วนการติดตั้งสายการล้างผิวและเคลือบน้ำมัน (Pickled & Oiled)
และสายการผลิตกรดกลับคืน (Acid Regeneration) เพื่อนำมาใช้ในกระบวนการล้างสนิม
ได้ดำเนินการติดตั้งเสร็จสมบูรณ์แล้วเช่นกัน
นอกจากนี้บริษัทได้ดำเนินการออกแบบสายการผลิตโครงการเหล็กแผ่น
รีดเย็นและเหล็กแผ่นชุบสังกะสี โดยได้สั่งซื้อและนำเข้าเครื่องจักรส่วนที่เหลือในปี 2552
ที่ผ่านมาบริษัท
ได้ลงทุนในโครงการเหล็กแผ่นรีดเย็นและเหล็กแผ่นชุบสังกะสีในตอนต้นของการก่อสร้างโรงงาน
โดยลงทุนไปประมาณ 50% ของเงินลงทุนทั้งหมด ทั้งนี้
คาดว่าการติดตั้งสายการผลิตนี้จะใช้เวลาประมาณ 18 เดือน หลังจากมีเงินลงทุนใหม่เข้ามา

กระบวนการผลิตของบริษัท

  []

บริษัทใช้วิธีการผลิตแบบโรงงานผลิตเหล็กขนาดย่อม แทนวิธีการผลิตแบบโรงงานผลิตเหล็ก
ครบวงจร นอกจากนี้โรงงานของบริษัทยังมีข้อได้เปรียบโรงงานผลิตเหล็กขนาดย่อมอื่นๆ
โดยใช้เทคโนโลยีการป้อนเศษเหล็กแบบต่อเนื่อง (ConSteel ^(®) Process)
ซึ่งพัฒนาขึ้นโดยบริษัท Intersteel Technology Inc. และการหล่อเหล็กแท่งแบนอย่างบาง
ซึ่งพัฒนาขึ้นโดยบริษัท SMS Group โดยเหล็กที่หล่อออกมาจะเข้าสู่เตาอบแบบอุโมงค์
เข้าสู่กระบวนการรีดร้อนโดยผ่านแท่นรีด 6 แท่น จากนั้นเข้าสู่กระบวนการทำให้เย็นโดยใช้ม่านน้ำ
(Laminar cooling) และผ่านเข้าเครื่องม้วนต่อไป
วิธีการผลิตที่ผสมผสานเทคนิคการหล่อเหล็กแบนและการรีดร้อนเข้าด้วยกัน
เรียกว่าสายการผลิตเหล็กแผ่นรีดร้อนขนาดย่อม (Compact Strip Production - CSP)

กระบวนการผลิตที่ใช้เทคโนโลยีการป้อนเศษเหล็กแบบต่อเนื่องและสายการผลิตเหล็กแผ่นรีดร้อนขนาดย่อมที่บริษัทเลือกใช้นั้น
ได้มีการติดตั้งในโรงงานอื่นๆ ทั้งในสหรัฐอเมริกา ญี่ปุ่น และอิตาลี
ข้อดีของเทคโนโลยีและเทคนิคดังกล่าวมีดังต่อไปนี้

1.  เทคโนโลยีการป้อนเศษเหล็กแบบต่อเนื่อง ช่วยลดเวลาและลดการใช้พลังงานในการหลอม
    ในเตาหลอมไฟฟ้า (EAF) เนื่องจากไม่ต้องเปิดฝาเตาหลอมเพื่อรับเศษเหล็ก
    จึงไม่มีการสูญเสียพลังงาน ในขณะที่ลำเลียงเศษเหล็กมาที่เตา
    เศษเหล็กจะได้รับไอความร้อนจาก
    เตาหลอมไฟฟ้า ก่อนจะส่งเข้าไปยังขั้นตอนการหลอมทำให้สามารถรักษาพลังงานให้คงที่ได้

  กระบวนการผลิตแบบต่อเนื่องดังกล่าว ส่งผลให้ต้นทุนในการผลิตของบริษัทถูกลง ทั้งต้นทุน
  ในการหลอมและหล่อเหล็ก โดยเฉพาะอย่างยิ่งต้นทุนค่าไฟฟ้า
  ซึ่งคิดเป็นต้นทุนที่ต่ำเมื่อเทียบกับโรงงานผลิตเหล็กขนาดย่อมรายอื่นๆ

2.  พัฒนาการของเทคนิคการหล่อเหล็กแท่งแบนอย่างบาง (Thin Slab Casting)
    โดยไม่ต้องลงทุนเพิ่มมากนัก
    ช่วยเพิ่มขีดความสามารถในการแข่งขันในตลาดผู้ผลิตเหล็กแผ่นรีดร้อนได้

3.  การผลิตเหล็กแผ่นรีดร้อนด้วยเทคนิคการหล่อเหล็กแท่งแบนอย่างบาง
    สามารถลดต้นทุนการผลิตได้มาก ประการแรกคือ ค่าพลังงาน
    โดยจะช่วยลดการสูญเสียพลังงานในขั้นตอนการ
    ส่งเหล็กแท่งแบนผ่านเตาอบแบบอุโมงค์เพื่อเข้าสู่กระบวนการรีดร้อนโดยตรงในขณะที่เหล็กแผ่นยังคงมีอุณหภูมิที่
    900-1000 องศาเซลเซียส อีกประการหนึ่งคือ ขนาดของความหนาที่
    เริ่มรีด โดยเริ่มการรีดลดขนาดที่ความหนา 50-60 มิลลิเมตร
    แทนการเริ่มรีดลดขนาดที่ความหนา 200-250 มิลลิเมตร ตามแบบดั้งเดิม
    อีกทั้งยังช่วยลดต้นทุนการซ่อมบำรุงด้วย

4.  กระบวนการผลิตอย่างต่อเนื่องจากการแปรรูปวัตถุดิบเป็นเหล็กแผ่นรีดร้อนชนิดม้วน
    ภายในเวลาไม่ถึง 5 ชั่วโมง ทำให้ไม่มีสินค้าระหว่างผลิต
    ซึ่งเป็นกระบวนการผลิตที่มีความคล่องตัวและทันต่อเวลา

เทคโนโลยีการป้อนเศษเหล็กแบบต่อเนื่องและเทคนิคการหล่อเหล็กแท่งแบนอย่างบางเป็นเทคโนโลยีการผลิตเหล็กที่ทันสมัยในช่วง
25 ปี ที่ผ่านมา

กระบวนการผลิตของบริษัทหลังจากได้เหล็กแผ่นรีดร้อนแล้ว
จะสามารถนำไปผลิตผลิตภัณฑ์ต่อเนื่องได้อีก 3 ขั้นตอน ซึ่งเป็นอิสระต่อกันคือ

1.  สายการผลิตปรับสภาพผิวเหล็ก

2.  สายการผลิตล้างผิวและเคลือบน้ำมัน

3.  สายการผลิตเคลือบสังกะสี

วัตถุดิบ

วัตถุดิบสามารถจัดกลุ่มอย่างกว้างๆ ได้ 3 กลุ่ม คือ เศษเหล็กนำเข้า (Import Scrap)
เศษเหล็ก
ในประเทศ (Local Scrap) และเศษเหล็กที่กลับมาจากกระบวนการผลิต (Return Scrap)

การผลิตของบริษัทใช้วัตถุดิบจากเศษเหล็ก (Scrap) และเหล็กถลุง (Pig Iron)
โดยวัตถุดิบคิดเป็นมูลค่าประมาณร้อยละ 65 ของต้นทุนรวมในการผลิตเหล็กแผ่นรีดร้อนชนิดม้วน

วัตถุดิบในการผลิต

ส่วนผสมของวัตถุดิบสามารถแจกแจงได้ดังนี้คือ

1.  เหล็กถลุง (Pig Iron) นำเข้า 22.1% ของปริมาณวัตถุดิบทั้งหมด
    เป็นวัตถุดิบที่สะอาดและมีส่วนประกอบของคาร์บอน
    ให้พลังงานและช่วยเจือจางธาตุเหลือค้างอื่นๆ (Tramp Elements) ได้แก่ ทองแดง (Cu)
    ดีบุก (Sn) เป็นต้น

2.  เศษเหล็กนำเข้า (Import Scrap) ได้แก่ เศษเหล็กย่อย (Shredded Scrap) 32.8%
    และ
    เศษเหล็กหลอมหนัก (Heavy Melting Steel Scrap) 2.2% ของปริมาณวัตถุดิบทั้งหมด

3.  เศษเหล็กในประเทศ (Local Scrap) 39.5% ของปริมาณวัตถุดิบทั้งหมด

4.  เศษเหล็กที่เหลือกลับจากกระบวนการผลิต (Return Scrap) 3.4%
    ของปริมาณวัตถุดิบทั้งหมด

การจัดหาวัตถุดิบ

เนื่องจากความต้องการวัตถุดิบ (เศษเหล็กและเหล็กถลุง) มีปริมาณที่สูงมาก
ซึ่งวัตถุดิบดังกล่าวภายในประเทศไม่เพียงพอกับความต้องการในการผลิต ดังนั้น
จึงต้องมีการนำเข้าวัตถุดิบจำนวนมากในปี 2559 บริษัทได้จัดหาวัตถุดิบโดยการนำเข้าคิดเป็นปริมาณ
57% และปริมาณเศษเหล็กจากภายในประเทศและเศษเหล็กกลับมาจากกระบวนการผลิตรวม 43%

วัตถุดิบอื่นๆ

นอกเหนือจากเศษเหล็ก การผลิตเหล็กแผ่นรีดร้อนชนิดม้วนยังอาศัยวัตถุดิบอื่นๆ อีกหลายชนิดเช่น
ฟลักซ์ (Fluxes) ได้แก่ ปูนขาวเผา (Burnt Lime) แมกซีไซท์เผากึ่งสุก (Light Burnt
Magnetite) และโลหะผสม (Ferroalloys) เพื่อช่วยให้ผลิตภัณฑ์มีคุณสมบัติตามที่ต้องการ

สำหรับสาธารณูปโภคที่สำคัญใช้ในการผลิต ได้แก่ ไฟฟ้าจากการไฟฟ้าภูมิภาค ก๊าซธรรมชาติ
จาก บมจ. ปตท. และก๊าซออกซิเจน ไนโตรเจน อาร์กอน จากบริษัท บางกอกอินดัสเตรียลก๊าซ
จำกัด

3. ปัจจัยความเสี่ยง

ปัจจัยความเสี่ยงในการประกอบธุรกิจของบริษัทที่อาจมีผลกระทบต่อผลตอบแทนจากการลงทุนอย่างมีนัยสำคัญ
และแนวทางในการป้องกันความเสี่ยง สามารถสรุปได้ ดังนี้

-   3.1 ความเสี่ยงด้านการผลิต

3.1.1 ความเสี่ยงด้านการจัดหาเศษเหล็กในประเทศ

ความเสี่ยงด้านปริมาณเศษเหล็กในประเทศ ซึ่งเป็นวัตถุดิบหลักที่สำคัญต่อการผลิต
โดยมีสัดส่วนการซื้อประมาณร้อยละ 30 ทางบริษัทได้มีการวางแผนจัดหาวัตถุดิบในประเทศ
ซึ่งเน้นวัตถุดิบที่มีคุณภาพดี โดยได้สร้างตัวแทนในการจัดหาวัตถุดิบขึ้นมา
เพื่อเป็นตัวกลางในการเข้าร่วมประมูลหรือจัดหาวัตถุดิบให้กับทางบริษัท
โดยมีข้อตกลงซื้อขายกับตัวแทนเป็นการซื้อขายกันอย่างต่อเนื่องในทุกสภาวะของตลาด
ทำให้ตัวแทนมีความมั่นใจและสามารถจัดหา
ตลอดจนสต๊อกวัตถุดิบไว้ให้กับทางโรงงานใช้ได้อย่างต่อเนื่อง
มีปริมาณตรงตามความต้องการที่ฝ่ายผลิตวางแผนไว้

3.1.2 ความเสี่ยงด้านการจัดส่งสินค้าไปยังลูกค้า

ราคาน้ำมันเป็นปัจจัยหลัก ในด้านต้นทุนค่าขนส่งของทางบริษัท โดยบริษัทใช้ตัวแทนขนส่ง
(sub contractor) เป็นหลัก ดังนั้น แนวทางสำหรับการจัดการในด้านนี้คือ
บริษัทมีการทำสัญญาระยะยาวกับบริษัทขนส่ง โดยมี sub contract มากกว่า 1 ราย
และมีข้อตกลงในด้านราคากำหนดชัดเจนในแต่ละช่วงราคาน้ำมันปรับขึ้นลง
และข้อตกลงจำนวนรถขนส่ง รวมถึงค่าชดเชยความเสียหายระหว่างการขนส่งสินค้า

3.1.3 การจัดซื้อเศษเหล็กและเหล็กดิบจากต่างประเทศ (Import Scrap and Pig Iron)

ความเสี่ยง

-   ราคาและจำนวนวัตถุดิบที่มีในตลาดขึ้นอยู่กับสภาวะของตลาดโลก

-   ต้องสั่งซื้อของล่วงหน้า 2-3 เดือน เพื่อให้ทันต่อความต้องการใช้ จึงมีความเสี่ยงด้านการ
    ผันผวนของราคากว่าของจะมาถึงโรงงานให้พร้อมใช้

-   ในบางครั้งจำนวนที่มี อาจไม่เพียงพอกับความต้องการ
    หรืออาจไม่มีเกรดของเศษเหล็กที่ต้องการ

-   การขนส่งใช้เวลานาน เนื่องจากระยะทางไกล (ประมาณ 30 วัน)

-   อาจเกิดความล่าช้าในการขนส่ง

-   อาจได้รับวัตถุดิบด้อยคุณภาพ / น้ำหนักขาด / หรือปัญหาอื่นๆ หลังจากวัตถุดิบมาถึง
    ซึ่งต้องมีการเคลมเกิดขึ้น

ข้อแนะนำในการป้องกันและแก้ไขความเสี่ยง

-   คอยติดตามความเคลื่อนไหวของตลาดโลกอย่างใกล้ชิดและสม่ำเสมอ

-   ซื้อของแค่เพียงพอกับความต้องการในการใช้ผลิต

-   พยายามหาผู้ขายที่น่าเชื่อถือเพิ่มจากเดิม

-   คอยประสานงานและแจ้งผู้เกี่ยวข้อง ในกรณีที่เล็งเห็นปัญหาที่จะเกิดขึ้น
    (การขนส่งวัตถุดิบบางประเภทอาจจะล่าช้า)
    เพื่อปรับเปลี่ยนสัดส่วนการใช้วัตถุดิบแต่ละประเภทให้เหมาะสม
    เพื่อปัองกันการขาดวัตถุดิบในการผลิต

-   หาแหล่งวัตถุดิบจากประเทศใกล้ๆ เพื่อลดระยะเวลาขนส่งและเป็นการลดปริมาณ Safety
    Stock ด้วย

-   กำหนดปริมาณของสำรองใช้ที่โรงงาน (Safety Stock) ที่เหมาะสม
    เพื่อป้องกันความเสี่ยงจากการขนส่งวัตถุดิบล่าช้า หรือไม่มีของมากเกินความต้องการ

-   ระบุเงื่อนไขการเคลมและการชดใช้ในสัญญาซื้อขายวัตถุดิบให้เหมาะสมและรัดกุม

-   3.2 ความเสี่ยงด้านการตลาดและการจัดจำหน่าย

3.2.1 ความเสี่ยงจากการผันผวนของราคาผลิตภัณฑ์ อันเกิดจากวัฏจักรธุรกิจขาลง

เนื่องจากอุตสาหกรรมต่อเนื่องบางประเภทที่ใช้ผลิตภัณฑ์ของบริษัท เช่นอุตสาหกรรมการก่อสร้าง
มีลักษณะขึ้นลงตามวัฏจักรธุรกิจ
ส่งผลให้ความต้องการและราคาของผลิตภัณฑ์ของบริษัทมีความผันผวนไปตามวัฏจักรธุรกิจด้วย
และอาจส่งผลต่อผลกำไรของบริษัทในอนาคตได้ในช่วงธุรกิจขาลง
ความผันผวนของราคาตลาดของผลิตภัณฑ์ในตลาดจึงอาจเป็นผลให้รายได้ของบริษัทมีความผันผวนในแต่ละช่วงเวลา
และอาจส่งผลกระทบในทางลบต่อธุรกิจ ฐานะการเงิน ผลการดำเนินงานในอนาคต

เหล็กแผ่นรีดร้อนชนิดม้วนซึ่งเป็นผลิตภัณฑ์ของบริษัท
เป็นสินค้าที่มีความต้องการนำไปใช้ในกลุ่มอุตสาหกรรมต่อเนื่องได้หลากหลายประเภท เช่น
อุตสาหกรรมเหล็กรีดเย็นสำหรับใช้ในอุตสาหกรรมรถยนต์ เหล็กชุบสังกะสี
เหล็กแผ่นที่ใช้ในอุตสาหกรรมต่างๆ อย่างไรก็ตาม บริษัทคาดว่าด้วยประสิทธิภาพการผลิต
และความสามารถในการแข่งขันในระดับปัจจุบันหากเกิดสภาวะความต้องการสินค้าลดต่ำลงมากในช่วง
วัฏจักรขาลงแล้ว บริษัทก็ยังสามารถหันไปผลิตเพื่ออการส่งออกเพิ่มขึ้น
ซึ่งปัจจุบันบริษัทขยายฐานลูกค้า
ในตลาดต่างประเทศไว้แล้ว

อีกทั้งนโยบายภาครัฐที่ส่งเสริมอุสาหกรรมเหล็กภายในประเทศ
ทำให้มีการนำเข้าเหล็กแผ่นรีดร้อนชนิดม้วนน้อยลง ส่งผลให้ความต้องการในตลาดเพิ่มขึ้น
และราคาผลิตภัณฑ์เหล็กแผ่นรีดร้อนชนิดม้วน
ดีขึ้นตามลำดับ

อนึ่ง ความผันผวนของราคาผลิตภัณฑ์จะส่งผลกระทบต่อผลการดำเนินงานไม่มากนัก
เพราะราคาวัตถุดิบและราคาผลิตภัณฑ์มักจะแปรผันตามกัน
ทำให้กำไรที่บริษัทได้รับมีความผันผวนเพียงเล็กน้อย

-   3.3 ความเสี่ยงด้านการเงิน

3.3.1 ความเสี่ยงด้านความผันผวนของอัตราแลกเปลี่ยน

บริษัทมีความเสี่ยงจากความผันผวนของอัตราแลกเปลี่ยน เนื่องจากบริษัทมีรายได้ส่วนใหญ่
เป็นเงินสกุลบาท
ในขณะที่ต้องสั่งซื้อวัตถุดิบหลักทั้งเศษเหล็กและเหล็กถลุงจากต่างประเทศเป็นส่วนใหญ่
ทำให้มีค่าใช้จ่ายในสกุลเหรียญสหรัฐเป็นจำนวนมาก นอกจากนี้
บริษัทยังมีภาระหนี้เดิมที่เกิดขึ้นในช่วงวิกฤติทางการเงินใน ปี 2551-2552
ที่เป็นเงินสกุลต่างประเทศจำนวนมาก ดังนั้น
ความผันผวนของอัตราแลกเปลี่ยนจึงส่งผลต่อต้นทุนของบริษัท
และมีผลกระทบต่อกำไรหรือขาดทุนจากอัตราแลกเปลี่ยนได้

อย่างไรก็ตาม บริษัทคาดว่าผลกระทบดังกล่าวจะมีผลต่อธุรกิจของบริษัทไม่มากนัก
ถึงแม้ว่าบริษัทจะไม่ได้ทำสัญญาป้องกันความเสี่ยง
เนื่องจากการกำหนดราคาขายของบริษัทได้มีการอ้างอิงกับราคาขายในตลาดโลก
ซึ่งมีความเกี่ยวพันกับเงินสกุลเหรียญสหรัฐเป็นหลัก
ทำให้ความเสี่ยงจากความผันผวนของอัตราแลกเปลี่ยนลดน้อยลง
จากการบริหารจัดการผ่านการกำหนดราคาขายสินค้าของบริษัท นอกจากนี้
ในส่วนของหนี้ที่เป็นสกุลต่างประเทศนั้น บริษัทอยู่ในระหว่างการเจรจาปรับโครงสร้างหนี้ดังกล่าว
จึงยังไม่ได้มีการผ่อนจ่ายชำระแต่อย่างใด ดังนั้น ผลการเปลี่ยนแปลงในอัตราแลกเปลี่ยน
จึงเป็นผลกระทบ
ที่เกิดขึ้นในทางบัญชีเท่านั้น ซึ่งไม่กระทบกับกระแสเงินสดจริงในการดำเนินงานของบริษัท

-   3.4 ความเสี่ยงด้านสิ่งแวดล้อม และด้านบุคลากร

3.4.1 ความเสี่ยงจากการผลิตที่อาจก่อให้เกิดมลภาวะ

บริษัทประกอบธุรกิจในการผลิตแผ่นเหล็กรีดร้อนชนิดม้วน ซึ่งมีทั้งกระบวนการหลอม หล่อ และรีด
ซึ่งโดยปกติอุตสาหกรรมดังกล่าวอาจก่อให้เกิดมลภาวะได้ ทั้งในด้านฝุ่นละอองที่ปนเปื้อนในอากาศ
โลหะหนักที่อาจปนเปื้อนในน้ำ และอุณหภูมิของน้ำที่ผ่านกระบวนการผลิต
รวมถึงระดับความดังของเสียงที่อาจสูงเกินค่ามาตรฐาน ทั้งนี้
ทางบริษัทได้จัดให้มีระบบป้องกันมลพิษทางอากาศ เพื่อดักจับฝุ่นก่อนปล่อยสู่บรรยากาศ
มีระบบบำบัดน้ำหอหล่อเย็น เพื่อบำบัดโลหะหนักที่อาจปนเปื้อนมาสู่น้ำทิ้งของระบบ
หอหล่อเย็น แต่อย่างไรก็ตาม ทางบริษัทฯ มิได้ทิ้งน้ำดังกล่าวนี้ออกนอกโรงงาน ทางบริษัทฯ
ได้นำน้ำทิ้งนั้นไปใช้การพรมตะกรันเหล็กขณะร้อน ซึ่งน้ำดังกล่าวจะระเหยสู่บรรยากาศทั้งหมด
ตลอดจนปลูกต้นไม้สลับ
ฟันปลาเพื่อเป็นแนวกันฝุ่นและเสียงรอบโรงงาน ซึ่งมาตรการต่างๆ
สอดคล้องกับกฎหมายและข้อกำหนดด้านสิ่งแวดล้อมในปัจจุบัน แต่ทั้งนี้
บริษัทยังมีความเสี่ยงจากการที่บริษัทอาจตรวจไม่พบมลพิษที่อาจสร้างความเสียหายต่อสิ่งแวดล้อม
ซึ่งอาจทำให้บริษัทมีต้นทุนเพิ่มขึ้นเนื่องจากการปรับปรุงสิ่งแวดล้อมซึ่งถูกทำลาย
หรือบริษัทอาจต้องเพิ่มระบบตรวจสอบและควบคุมมลภาวะให้สอดคล้องกับกฎหมาย
หรือข้อกำหนดที่อาจเข้มงวดขึ้นในอนาคต ทำให้บริษัทมีค่าใช้จ่ายเพิ่มขึ้น
รวมถึงค่าใช้จ่ายที่อาจเกิดขึ้นจากการถูกฟ้องร้องหากบริษัทไม่สามารถลดมลภาวะหรือมลพิษที่เกิดขึ้นได้
และในที่สุดอาจส่งผลกระทบต่อธุรกิจ ฐานะการเงิน และผลการดำเนินงานในอนาคต

นอกจากนี้บริษัทยังมีการว่าจ้างบริษัทที่เชี่ยวชาญด้านสิ่งแวดล้อม
เข้าทำการตรวจสอบคุณภาพสิ่งแวดล้อมโรงงานเป็นประจำ ทุกๆ รอบ 6 เดือน
และได้นำเสนอรายงานผลการตรวจสอบฯ
ต่อสำนักงานนโยบายและแผนทรัพยากรธรรมชาติและสิ่งแวดล้อม กรมโรงงานอุตสาหกรรม
และกรมการอุตสาหกรรมพื้นฐานและการเหมืองแร่อย่างต่อเนื่อง
บริษัทจึงเชื่อมั่นว่าจะไม่ประสบปัญหาในเรื่องดังกล่าว

3.4.2 ความเสี่ยงจากการดำเนินธุรกิจที่อาจก่อให้เกิดความไม่ปลอดภัยต่อพนักงาน

บริษัทประกอบธุรกิจที่เป็นอุตสาหกรรมหนัก
ทำให้พนักงานของบริษัทอาจได้รับอันตรายที่เกิดจากกระบวนการหลอมเหล็ก หล่อเหล็ก และรีดเหล็ก
และการขนถ่ายวัสดุที่มีน้ำหนักมาก
ซึ่งอาจส่งผลทำให้บริษัทมีภาระค่าใช้จ่ายที่เพิ่มขึ้นจากการฟ้องร้องเรียกค่าเสียหายจากผู้ที่ได้รับอันตราย
รวมถึงค่าใช้จ่าย
ที่เกิดขึ้นจากค่าปรับ ซึ่งอาจส่งผลกระทบต่อธุรกิจ
ฐานะการเงินและผลการดำเนินงานในอนาคตของบริษัทได้

อย่างไรก็ตาม บริษัทมีแผนฉุกเฉิน (Emergency Plan)
และมาตรการด้านความปลอดภัยในขณะทำงานที่ได้มาตรฐานเป็นที่ยอมรับจากหน่วยงานราชการและเอกชนที่เกี่ยวข้อง
อีกทั้งได้รับใบรับรองมาตรฐาน มอก./OHSAS 18001
ในการป้องกันหรือลดอัตราความเสี่ยงที่จะเกิดอุบัติเหตุในขณะปฏิบัติงาน
ทั้งนี้จากข้อมูลในอดีตพบว่าสถิติการเกิดอุบัติเหตุของบริษัทตั้งแต่ก่อตั้งโรงงานมีอัตราต่ำ
และไม่เคยมีกรณีร้องเรียนเรียกค่าเสียหายจากการละเมิดต่อพนักงานเลย

-   3.5 ความเสี่ยงเกี่ยวกับนโยบายภาครัฐ และกฎระเบียบที่เกี่ยวข้อง

3.5.1 ความเสี่ยงจากข้อตกลงการค้าเสรี (FTA) ซึ่งครอบคลุมสินค้าเหล็กแผ่นรีดร้อน

ปัจจุบันประเทศไทยมีความผูกผันต้องปฏิบัติตามข้อตกลงการค้าเสรี (FTA)
ที่เกี่ยวข้องกับอุตสาหกรรมเหล็ก คือ
ข้อตกลงความเป็นหุ้นส่วนทางเศรษฐกิจระหว่างประเทศไทยกับประเทศญี่ปุ่น (JTEPA)
โดยมีการกำหนดโควตาปลอดอากรขาเข้า
(ยกเว้นการเก็บอากรขาเข้าในปริมาณที่รัฐบาลไทยกำหนดให้แต่ละปี)
สำหรับเหล็กแผ่นรีดร้อนชนิดม้วนที่นำเข้าจากประเทศญี่ปุ่น
ซึ่งเป็นเหล็กแผ่นรีดร้อนชนิดกัดล้างผิวและเคลือบน้ำมัน
และเหล็กแผ่นรีดร้อนชนิดม้วนสำหรับนำไปรีดเย็นต่อ
เนื่องจากผู้ผลิตภายในประเทศสามารถผลิตได้ไม่เพียงพอต่อความต้องการใช้ในช่วงปีที่มีข้อตกลงดังกล่าวจนถึงปีปัจจุบัน
(2559) ซึ่งเป็นปีสุดท้ายในการกำหนดโควตา แล้วจึงจะลดอากรขาเข้าเป็นศูนย์ต่อไปภายหลัง
จึงทำให้บริษัทได้รับผลกระทบในด้านโอกาสทางการตลาด
ในวงที่จำกัดเฉพาะกลุ่มตลาดที่ใช้สินค้าชนิดดังกล่าว อย่างไรก็ดี
บริษัทกำลังพัฒนาขีดความสามารถในการผลิตสินค้ากลุ่มชนิดดังกล่าวเพื่อที่จะเพิ่มศักยภาพแข่งขันกับสินค้าเหล็กแผ่นรีดร้อนที่นำเข้าจากประเทศญี่ปุ่นได้ต่อไปในอนาคตระยะยาว
โดยมีความคืบหน้าเป็นลำดับโดยตลอดปี 2559
และจะยังคงมีการพัฒนาอย่างต่อเนื่องไปในอนาคตด้วย

นอกจากนี้ ความตกลงการค้าเสรีระหว่าง “อาเซียนกับประเทศจีน”,
“อาเซียนกับประเทศเกาหลีใต้”
และความตกลงการค้าเสรีอื่นที่มีผลบังคับใช้อยู่ในปัจจุบันมีข้อกำหนดให้ยกเว้นอากรขาเข้า
(เป็นศูนย์) สำหรับสินค้าเหล็กแผ่นรีดร้อนเจืออื่นๆ (other alloy steel)
นอกเหนือจากเหล็กกล้าไร้สนิม เหล็กกล้าความเร็วสูงและเหล็กกล้าซิลิคอนสำหรับงานไฟฟ้า
ชนิดเป็นม้วนและไม่เป็นม้วน (ที่ผลิตได้ไม่เพียงพอต่อความต้องการภายในประเทศ)
ที่นำเข้าจากประเทศภาคีคู่เจรจาโดยเริ่มตั้งแต่ช่วงปลายปี 2552 เป็นต้นมา
ส่งผลให้ข้อยกเว้นอากรขาเข้าดังกล่าวเอื้อประโยชน์ต่อผู้ผลิตและผู้ส่งออกในต่างประเทศให้ส่งออกสินค้ามาที่ประเทศไทยเพิ่มขึ้นมาก
จนทำให้กลุ่มผู้ผลิตเหล็กแผ่นรีดร้อนรวมถึงบริษัทได้รับความเสียหายอย่างรุนแรงจากการนำเข้าสินค้าเหล็กกล้าเจือ
เช่น เจือโบรอนหรือเจือโครเมียม หรือเจืออื่นๆ
ที่นำเข้ามาแข่งขันในลักษณะที่ผิดปกติทางการค้ากับสินค้าเหล็กแผ่นรีดร้อนชนิดเหล็กกล้าไม่เจือ
(เหล็กกล้าคาร์บอน) ที่สามารถผลิตได้ภายในประเทศ
โดยมีปริมาณนำเข้าที่เพิ่มสูงขึ้นมากอย่างรวดเร็วและต่อเนื่องหลายปี จนกระทั่งในปี 2559
สถานการณ์ได้คลี่คลายอย่างชัดเจนเมื่อประเทศไทยมีมาตรการเยียวยาทางการค้าช่วยเหลืออุตสาหกรรมเหล็กแผ่นรีดร้อนให้สามารถปรับตัวรับมือกับการแข่งขันของสินค้านำเข้ากลุ่มดังกล่าวที่มีพฤติการณ์เปลี่ยนแปลงไปอย่างมากได้ในระดับหนึ่ง
โดยอาศัยมาตรการปกป้องจากการนำเข้าสินค้าที่เพิ่มขึ้น
และมีการกำหนดกฎเกณฑ์ในรายละเอียดการนำเข้าและกำหนดรายการสินค้าที่นำเข้าอย่างปกติที่สำแดงการนำเข้าเพื่อใช้สิทธิประโยชน์ตรงตามเจตนารมณ์อย่างชัดเจนด้วยกฎเกณฑ์ที่เหมาะสม
เพื่อจำแนกแยกแยะออกจากสินค้านำเข้าที่มีลักษณะบิดเบือนการใช้สิทธิประโยชน์ทางภาษีภายใต้ FTA
ดังกล่าว

การจัดการความเสี่ยงด้วยการใช้มาตรการปกป้องจากการนำเข้าสินค้าที่เพิ่มขึ้น (Safeguard
Measures) ตามกฎหมายที่มีอยู่

ในช่วง 3-4 ปีที่ผ่านมา หลังจากที่ภาครัฐได้มีการใช้มาตรการตอบโต้การทุ่มตลาดแล้ว
ทำให้การนำเข้าสินค้าเหล็กแผ่นรีดร้อนมีราคานำเข้าโดยรวมสูงขึ้นและทำได้ยากขึ้น
ทางผู้นำเข้าและผู้ส่งออกจากต่างประเทศจึงได้ทำการเปลี่ยนแปลงรูปแบบการนำเข้าโดยการพยายามหาช่องว่างจากการบังคับใช้มาตรการตอบโต้การทุ่มตลาด
โดยหันไปนำเข้าเหล็กแผ่นรีดร้อนเจืออื่นๆ
โดยการเติมธาตุเจือในปริมาณขั้นต่ำเพียงเล็กน้อยที่สามารถ
ทำให้เปลี่ยนพิกัดศุกลกากรเพื่อการนำเข้าได้ หรือ
นำเข้าเป็นสินค้าเหล็กแผ่นรีดร้อนที่มีความกว้างเกินกว่า 1,550 มม. (เพื่อตัดซอยย่อยให้แคบลง)
หรือ นำเข้าเป็นสินค้าเหล็กแผ่นรีดร้อนชนิดอื่นๆ แทน
ซึ่งส่งผลให้สามารถหลีกเลี่ยงมาตรการตอบโต้การทุ่มตลาดที่มีอยู่เดิมได้
กอปรกับการได้สิทธิประโยชน์จากการลดอากรขาเข้าภายใต้ FTA ดังที่กล่าวไปแล้วข้างต้น
ทำให้การนำเข้าสินค้าในลักษณะดังกล่าวได้เพิ่มขึ้นเป็นอย่างมากในช่วงที่ผ่านมา
และเป็นสาเหตุสำคัญที่ทำให้เกิดผลกระทบโดยตรงต่อผู้ผลิตเหล็กแผ่นรีดร้อนภายในประเทศรวมทั้งบริษัทด้วย
ดังนั้น
บริษัทจึงได้ร่วมมือกับผู้ผลิตรายอื่นในประเทศทำการยื่นคำขอต่อภาครัฐให้พิจารณาถึงผลกระทบดังกล่าว
โดยขอให้พิจารณาออกมาตรการปกป้องจากการนำเข้าสินค้าที่เพิ่มขึ้นออกมาเพื่อแก้ไขปัญหา
ซึ่งทางภาครัฐก็ให้ความสำคัญกับเรื่องนี้
โดยกระทรวงพาณิชย์ได้มีการออกมาตรการปกป้องจากการนำเข้าสินค้าที่เพิ่มขึ้นสำหรับสินค้าเหล็กแผ่นรีดร้อนดังนี้

-   มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ
    ชนิดเป็นม้วนและไม่เป็นม้วนที่เพิ่มขึ้น โดยมีผลบังคับใช้นับย้อนหลังตั้งแต่เดือนกุมภาพันธ์ 2556
    เป็นต้นมา ครบระยะเวลา 3 ปี
    และได้ขยายเวลาการบังคับใช้หลังจากสิ้นสุดมาตรการลงเมื่อเดือนกุมภาพันธ์ 2559 แล้ว
    จึงมีผลต่อไปอีก 3 ปี

-   มาตรการปกป้องจากการนำเข้าสินค้าเหล็กแผ่นรีดร้อน (ไม่เจือ) ที่มีความกว้างเกินกว่า
    1,550 มม. และชนิดอื่นๆ ที่เพิ่มขึ้น โดยมีผลบังคับใช้นับย้อนหลังตั้งแต่เดือนมิถุนายน 2557
    เป็นต้นมา เป็นระยะเวลา 3 ปี จึงจะครบกำหนดสิ้นสุดในเดือนมิถุนายน 2560

มาตรการดังกล่าวข้างต้นได้ส่งผลดีกับอุตสาหกรรมเหล็กแผ่นรีดร้อนโดยรวม
ช่วยบรรเทาความเดือดร้อนและให้ผู้ผลิตภายในประเทศมีเวลาที่เพียงพอ
สามารถปรับตัวแข่งขันกับสินค้านำเข้าในสภาพการณ์ทางการค้าเสรีที่เปลี่ยนแปลงไปอย่างมากโดยตลอดได้อย่างค่อนข้างเป็นปกติต่อไป

และในปี 2559 บริษัทได้ร่วมกับผู้ผลิตในประเทศรายอื่นๆ ได้ยื่นคำขอต่อกรมการค้าต่างประเทศ
กระทรวงพาณิชย์ให้ช่วยพิจารณาความจำเป็นในการขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อน
(ไม่เจือ) ชนิดเป็นม้วนและไม่เป็นม้วนที่เพิ่มขึ้น ที่จะสิ้นสุดลงในเดือนมิถุนายน 2560
ออกไปอีกเป็นระยะเวลา 3 ปี
เนื่องจากมีความเป็นไปได้สูงที่สินค้านำเข้าจะมีการทะลักเข้าสู่ตลาดในประเทศอีก
เมื่อมาตรการสิ้นสุด
ปัจจุบันบริษัทอยู่ระหว่างการดำเนินการมีส่วนร่วมในกระบวนการทบทวนเรื่องดังกล่าวอย่างเป็นทางการกับกรมการค้าต่างประเทศ

3.5.2 ความเสี่ยงจากการควบคุมราคาของภาครัฐ

ในช่วงตลอดปี 2559
เหล็กแผ่นรีดร้อนเป็นสินค้าหนึ่งในหลายรายการสินค้าควบคุมตามประกาศของกระทรวงพาณิชย์
ซึ่งในทางปฏิบัติเป็นการติดตามข้อมูลความเคลื่อนไหวด้านปริมาณและราคาขายสินค้าในประเทศ
แต่ไม่ได้ควบคุมราคาขายแต่อย่างใด อย่างในปีก่อนๆ
และบริษัทได้ให้ความร่วมมือในการแจ้งข้อมูลปริมาณสินค้าและราคาขายในประเทศแก่กรมการค้าภายในเป็นอย่างดีโดยตลอด
ในกรณีที่ผู้ผลิตเหล็กแผ่นรีดร้อนแต่ละราย
รวมถึงบริษัทต้องการปรับเปลี่ยนราคาสินค้าสามารถทำได้โดยแจ้งข้อมูลแก่กรมการค้าภายในทราบ
และให้ข้อมูลเพิ่มเติมตามที่กรมฯ แจ้งขอ บริษัทจึงมีความเสี่ยงในระดับต่ำที่
อาจจะถูกยับยั้งการปรับขึ้นราคาสินค้าหากราคาขายในประเทศปรับตัวสูงขึ้นอย่างรวดเร็ว
หรือในกรณีที่กระทรวงพาณิชย์ใช้มาตรการขอความร่วมมือตรึงราคาสินค้าอุปโภคหรือโภคภัณฑ์
ที่อาจจะกระทบต่อความสามารถในการสร้างรายได้และการทำกำไรบ้างเล็กน้อยบางช่วงเวลาในอนาคต
ถึงอย่างไรก็ตามเมื่อบริษัทฯ มีความจำเป็นต้องปรับขึ้นราคาให้สูงถึงในระดับที่จำเป็น
ก็สามารถชี้แจงรายละเอียดต้นทุนวัตถุดิบและต้นทุนการผลิตที่เพิ่มขึ้นที่สอดคล้องกับราคาขายที่จะปรับขึ้นอย่างสมเหตุสมผลตามข้อเท็จจริงและแจ้งถึงความจำเป็นในการปรับขึ้นราคาได้ต่อไป

3.5.3 ความเสี่ยงจากนโยบายของภาครัฐที่ส่งผลกระทบต่อการดำเนินธุรกิจ
และผลประกอบการของบริษัท

สำหรับการที่บริษัทประกอบธุรกิจในอุตสาหกรรมหนักที่นโยบายของภาครัฐอาจส่งผลกระทบต่อผลประกอบการของบริษัทได้
เนื่องจากปัจจุบันบริษัทได้รับการส่งเสริมการลงทุนจากคณะกรรมการส่งเสริมการลงทุน
และได้รับความคุ้มครองภายใต้มาตรการตอบโต้การทุ่มตลาดและมาตรการปกป้องจากการนำเข้าสินค้าที่เพิ่มขึ้น
บริษัทจึงอาจมีความเสี่ยงจากการประกอบธุรกิจที่อาจได้รับผลกระทบหากภาครัฐเปลี่ยนแปลงนโยบาย
(ซึ่งมีความเป็นไปได้น้อยมาก) ดังกล่าว

บริษัทคาดว่าการเปลี่ยนนโยบายในส่วนที่เกี่ยวกับคณะกรรมการส่งเสริมการลงทุนจะไม่ส่งผลกระทบต่อบริษัทแต่อย่างใด
ทั้งนี้เนื่องจากบริษัทได้รับบัตรส่งเสริมการลงทุนแล้วและมีผลใช้อยู่ในปัจจุบัน
ทั้งในส่วนที่ดำเนินธุรกิจอยู่ปัจจุบันและในส่วนต่อขยาย (expansion)
ซึ่งที่ผ่านมาการเปลี่ยนนโยบายของภาครัฐจะไม่มีผลย้อนหลังกับโครงการที่อนุมัติไปแล้ว

และสำหรับการใช้มาตรการตอบโต้การทุ่มตลาดนับเป็นนโยบายที่รัฐบาลอาจพิจารณายกเลิกในภายหลังหากมีเหตุอันสมควร
แต่เนื่องจากรัฐบาลปัจจุบันให้ความสำคัญกับอุตสาหกรรมเหล็กซึ่งเป็นอุตสาหกรรมพื้นฐานของประเทศ
ให้ได้รับความช่วยเหลือเมื่ออุตสาหกรรมประสบปัญหา
ดังนั้นบริษัทจึงประเมินว่าไม่มีความเสี่ยงในนโยบายด้านนี้กรณีที่อาจจะยกเลิกใช้มาตรการตอบโต้การทุ่มตลาดในอนาคต
ทั้งนี้ บริษัทมีศักยภาพในการผลิตสินค้าได้คุณภาพมาตรฐาน
ด้วยต้นทุนที่สามารถแข่งขันได้ทัดเทียมกับคู่แข่งในตลาดกรณีที่เป็นการแข่งขันอย่างเป็นธรรม

การจัดการความเสี่ยงด้วยการใช้มาตรการตอบโต้การทุ่มตลาด (Antidumping Measures)
ตามกฎหมายที่มีอยู่

เนื่องจากอุตสาหกรรมการผลิตสินค้าเหล็กแผ่นรีดร้อนซึ่งเป็นสินค้าอุปโภคขั้นพื้นฐานในการพัฒนาประเทศที่มีผู้ผลิตที่มีขนาดใหญ่ทั่วโลก
ดังนั้นภายใต้แรงกดดันที่มีเพิ่มมากขึ้นในโลกการค้าเสรีโดยเฉพาะอย่างยิ่งในสภาวะเศรษฐกิจตกต่ำอย่างต่อเนื่องนานหลายปี
ทำให้ผู้ผลิตต่างต้องดิ้นรนเพื่อความอยู่รอดจึงส่งผลให้เกิดการค้าขายในลักษณะของการทุ่มตลาดมากขึ้น
(คือการขายส่งออกไปต่างประเทศด้วยราคาขายที่ต่ำกว่าราคาขายในประเทศตนเอง)
ทั้งตั้งใจและไม่ตั้งใจ
ซึ่งส่งผลให้กลไกราคาตลาดในประเทศที่มีการนำเข้าสินค้าทุ่มตลาดถูกบิดเบือนไป
หรือกล่าวได้ว่าเป็นการทำลายตลาดของอุตสาหกรรมภายในประเทศ
ซึ่งก่อให้เกิดการแข่งขันที่ไม่เป็นธรรมเกิดขึ้น
ดังนั้นนโยบายการตอบโต้การทุ่มตลาดจึงเป็นเครื่องมืออันสำคัญที่จะช่วยให้เกิดการค้าที่เป็นธรรมต่อทุกฝ่ายได้

สำหรับประเทศไทย
รัฐบาลโดยกระทรวงพาณิชย์ได้มีการใช้มาตรการตอบโต้การทุ่มตลาดสินค้าเหล็กแผ่นรีดร้อน ดังนี้

1.  มาตรการตอบโต้การทุ่มตลาดสำหรับสินค้าเหล็กแผ่นรีดร้อนที่มีแหล่งกำเนิดจากสาธารณรัฐประชาชนจีนและประเทศมาเลเซียเป็นระยะเวลา
    5 ปี ที่มีผลบังคับใช้ตั้งแต่เดือนสิงหาคม 2554 สิ้นสุดลงในเดือนสิงหาคม 2559
    และได้รับการขยายเวลาการบังคับใช้ต่อไปอีก 1 ปี
    ในระหว่างที่กรมการค้าต่างประเทศกำลังดำเนินกระบวนการทบทวนความจำเป็นในการทบทวนความจำเป็นเพื่อขยายเวลาการบังคับใช้มาตรการตอบโต้การทุ่มตลาดสำหรับกรณีนี้
    จึงยังมีผลให้ความช่วยเหลือเยียวยาความเสียหายต่อไปอย่างน้อยที่สุดในช่วงเวลาดังกล่าวนี้

2.  มาตรการตอบโต้การทุ่มตลาดสำหรับสินค้าเหล็กแผ่นรีดร้อนเจือโบรอนที่มีแหล่งกำเนิดจากสาธารณรัฐประชาชนจีนเป็นระยะเวลา
    5 ปี ที่มีผลบังคับใช้ตั้งแต่เดือนธันวาคม 2555 เป็นต้นมา

3.  การขยายเวลาบังคับใช้มาตรการตอบโต้การทุ่มตลาดสำหรับสินค้าเหล็กแผ่นรีดร้อนชนิดเป็นม้วนและไม่เป็นม้วนที่นำเข้าจาก
    14 ประเทศต่อไปอีกเป็นระยะเวลา 5 ปี ที่มีผลตั้งแต่เดือนพฤษภาคม 2558 เป็นต้นมา

การใช้มาตรการตอบโต้การทุ่มตลาดดังกล่าวของภาครัฐส่งผลให้สามารถบรรเทาปัญหาทางการค้าอันเนื่องมาจากการทุ่มตลาดโดยประเทศที่ถูกใช้มาตรการดังกล่าวเบาบางลง
จึงช่วยสามารถประคับประคองอุตสาหกรรมเหล็กแผ่นรีดร้อนโดยรวมไว้ได้พอสมควร

นอกจากนี้ในปี 2559 บริษัทได้ร่วมกับผู้ผลิตในประเทศรายอื่นๆ
เข้ามีส่วนร่วมกับกรมการค้าต่างประเทศในกระบวนการเปิดการไต่สวนการทุ่มตลาดของสินค้าเหล็กแผ่นรีดร้อนชนิดเป็นม้วนและไม่เป็นม้วนที่นำเข้าจากประเทศ
บราซิล อิหร่าน และตุรกี ซึ่งกรมฯ ได้ออกประกาศเปิดการไต่สวนการทุ่มตลาดแล้วเมื่อวันที่ 18
มกราคม 2559 หลังจากนั้นพบว่ากระบวนการไต่สวนมีความจำเป็นต้องขยายเวลาพิจารณาออกไป
เพื่อให้การพิจารณาและตรวจสอบตามกฎหมายอย่างถี่ถ้วน ดังนั้นขณะนี้ (มกราคม 2560)
บริษัทอยู่ระหว่างการรอผลการไต่สวนนี้อยู่
กับทั้งคอยติดตามสถานการณ์การทุ่มตลาดที่อาจจะเกิดขึ้นจากประเทศอื่นๆ หรือในลักษณะอื่นๆ
อย่างต่อเนื่อง
เพื่อยับยั้งหรือป้องกันการก่อให้เกิดการค้าที่ไม่เป็นธรรมที่อาจจะเกิดขึ้นกับตลาดเหล็กแผ่นรีดร้อนในประเทศไทยต่อไป

-   3.6 ความเสี่ยงทั่วไป

3.6.1 ความเสี่ยงจากการไม่สามารถดำเนินกิจการเนื่องจากปัจจัยที่ไม่สามารถควบคุมได้

บริษัทอาจจะมีความเสี่ยงจากการประกอบธุรกิจ จากปัจจัยที่ไม่สามารถควบคุมได้หลายประการเช่น
จากการก่อวินาศกรรม ภัยธรรมชาติ อุบัติเหตุในอุตสาหกรรม การก่อการร้าย ปัญหา
และความผิดพลาดจากเทคนิค

ทั้งนี้ ในแต่ละปัจจัยที่กล่าวมาอาจจะควบคุมไม่ได้ แต่บริษัทมีความเชื่อมั่นในการป้องกันและแก้ไข
ไม่ให้เกิดปัญหาถึงขั้นรุนแรงก่อให้เกิดการสูญเสียรายได้อย่างเป็นนัยสำคัญ เช่น
การให้การฝึกอบรมพนักงานให้มีทักษะและความชำนาญ อย่างสม่ำเสมอ
การให้ความรู้อบรมความปลอดภัยในการ
ใช้เครื่องมือเครื่องจักรทำงานให้อย่างต่อเนื่อง รวมทั้งบริษัทมีระบบรักษาความปลอดภัย
มีเจ้าหน้าที่รักษาความปลอดภัย
ทั้งเป็นพนักงานของบริษัทและการว่าจ้างบริษัทรักษาความปลอดภัยที่มีประสิทธิภาพ
เข้ามาดูแลและตรวจตราการเข้า-ออกอย่างเข้มงวดตลอด 24 ชั่วโมง
และบริษัทได้ทำกรมธรรม์ประกันภัย
ซึ่งให้ความคุ้มครองความสูญเสียหรือเสียหายของทรัพย์สินในกรณีภัยที่กระทำด้วยเจตนาร้ายและภัยจากธรรมชาติทุกประเภท
ส่วนในด้านแรงงานสัมพันธ์ บริษัทได้จัดให้มีคณะกรรมการฝ่ายลูกจ้างและฝ่ายนายจ้าง
รวมทั้งคณะกรรมการดูแลด้านสังคมและสิ่งแวดล้อม CSR
ที่จะเป็นตัวแทนดูแลความเป็นอยู่สวัสดิการของพนักงานให้เหมาะสมและเป็นธรรม

4. ทรัพย์สินที่ใช้ในการประกอบธุรกิจ

4.1 ทรัพย์สินที่ใช้ในการประกอบธุรกิจ

4.1.1 สินทรัพย์ถาวรหลัก

+-------------------------+-----------+---------------+---------------+
| ประเภทสินทรัพย์            | ความ      | มูลค่าตามบัญชี    | มูลค่าตามบัญชี    |
|                         | เป็นเจ้าของ |               |               |
|                         |           | (ล้านบาท)      | (ล้านบาท)      |
|                         |           |               |               |
|                         |           | ณ วันที่         | ณ วันที่         |
|                         |           |               |               |
|                         |           | 31 ธันวาคม     | 31 ธันวาคม     |
|                         |           | 2559          | 2558          |
+-------------------------+-----------+---------------+---------------+
| ที่ดินและส่วนปรับปรุงที่ดิน      | เป็นเจ้าของ | 802           | 805           |
| ^((*))                  |           |               |               |
+-------------------------+-----------+---------------+---------------+
| อาคาร ^((*))            | เป็นเจ้าของ | 2,091         | 2,192         |
+-------------------------+-----------+---------------+---------------+
| โรงงานและเครื่องจักร^((*)) | เป็นเจ้าของ | 9,002         | 9,795         |
+-------------------------+-----------+---------------+---------------+
| เครื่องใช้สำนักงาน          | เป็นเจ้าของ | 10            | 3             |
+-------------------------+-----------+---------------+---------------+
| งานระหว่างการก่อสร้าง      | เป็นเจ้าของ | 3,653         | 3,652         |
+-------------------------+-----------+---------------+---------------+
| รวม                     |           | 15,558        | 16,447        |
+-------------------------+-----------+---------------+---------------+

หมายเหตุ: (*) สินทรัพย์ของบริษัท ซึ่งได้แก่ ที่ดิน อาคาร เครื่องจักร อุปกรณ์
และโครงการระหว่างก่อสร้างเฉพาะที่โรงงานหลัก (Core Facility) ปัจจุบัน
บริษัทได้ยื่นฟ้องจำเลย 3 รายต่อศาลแพ่งกรุงเทพใต้ เพื่อขอให้ทรัสตี
ของผู้ถือตราสารหนี้หุ้นกู้และรับจำนองหลักประกันแทนผู้ถือตราสารหนี้หุ้นกู้ต่างประเทศของบริษัททำการไถ่ถอนจำนองทรัพย์หลักประกันดังกล่าว
เนื่องจากบริษัทได้ทำการชำระหนี้ให้แก่กลุ่มเจ้าหนี้ดังกล่าวตามแผนฟื้นฟูกิจการครบถ้วนแล้ว
ต่อมาในวันที่ 28 ตุลาคม 2556 ศาลแพ่งกรุงเทพใต้ ได้มีคำพิพากษาให้ บริษัทชนะคดีและมีคำสั่งให้
จำเลยทั้ง 3 รายทำการไถ่ถอนจำนองหลักประกัน ทั้งนี้
จำเลยรายหนึ่งได้เจรจาเพื่อเข้าทำสัญญาประนีประนอมยอมความกับทางบริษัทเพื่อปลดจำนองทรัพย์หลักประกันให้แก่บริษัท
และได้ทำการยื่นอุทธรณ์ต่อศาลแพ่งกรุงเทพใต้
เพื่อร้องขอให้ศาลอุทธรณ์พิจารณาเป็นไปตามสัญญาประนีประนอมข้างต้น

ต่อมาเมื่อวันที่ 6 พฤษภาคม 2557
ศาลอุทธรณ์ได้มีคำพิพากษาตามสัญญาประนีประนอมยอมความระหว่างบริษัทกับจำเลยรายหนึ่ง
โดยให้จำเลยทำการปลดหลักประกันหรือไถ่ถอนจำนองหลักประกันให้กับบริษัท
ปัจจุบันอยู่ระหว่างการดำเนินการไถ่ถอนหลักประกันดังกล่าว

ตามที่กล่าวในหมายเหตุประกอบงบการเงินข้อ 42.2 ที่ประชุมคณะกรรมการบริษัท เมื่อวันที่ 6
มกราคม 2560 ได้มีมติอนุมัติการจำนองที่ดิน อาคารและเครื่องจักรส่วนใหญ่ของโรงงาน
เพื่อเป็นหลักประกันลำดับที่สอง จากการใช้วงเงินกู้ยืมระยะยาวจากบริษัทต่างประเทศแห่งหนึ่ง
วงเงินรวม 71 ล้านเหรียญสหรัฐ ในวงเงินจำนองรวม 4,022 ล้านบาท

หลักประกันสำหรับภาระหนี้สินทางภาษี

เมื่อวันที่ 14 พฤษภาคม 2556
ที่ประชุมของคณะกรรมการบริษัทมีมติอนุมัติการจดจำนองเครื่องจักรของบริษัท
(เครื่องล้างและเครื่องเคลือบน้ำมัน) ซึ่ง ณ วันที่ 31 ธันวาคม 2559 มีมูลค่าสุทธิทางบัญชี 766
ล้านบาท (2558: 802 ล้านบาท) เพื่อเป็นหลักประกันสำหรับภาระหนี้สินภาษีอากรของบริษัท
จำนวน 1,043 ล้านบาท กับกรมสรรพากร และเมื่อวันที่ 10 ตุลาคม 2556
บริษัทได้ดำเนินการจดจำนองเครื่องจักรกับสำนักงานทะเบียนเครื่องจักรกลาง
กรมโรงงานอุตสาหกรรมแล้ว

ต่อมาเมื่อวันที่ 9 กรกฎาคม 2558
ที่ประชุมของคณะกรรมการบริษัทมีมติอนุมัติให้วางหลักประกันเพิ่มเติมเป็นโฉนดที่ดินกับกรมสรรพากร
และเมื่อวันที่ 29 กันยายน 2558 บริษัทได้ดำเนินการจดจำนองที่ดินแล้ว
(ตามที่ได้กล่าวไว้ในหมายเหตุประกอบงบการเงินข้อ 11)

หลักประกันการใช้วงเงินกู้ร่วมกับ จี สตีล จากธนาคารในประเทศแห่งหนึ่ง

เมื่อวันที่ 13 พฤศจิกายน 2557
ที่ประชุมของคณะกรรมการบริษัทมีมติอนุมัติการจำนองเครื่องจักรของบริษัท (เครื่องรีดปรับสภาพผิว
(RTM) และเครื่องจักรที่ใช้ในกระบวนการผลิตกรดกลับคืน (ARP)) ซึ่ง ณ วันที่ 31 ธันวาคม
2559 มีมูลค่าสุทธิทางบัญชี 739 ล้านบาท (2558 : 783 ล้านบาท)
เพื่อเป็นหลักประกันการใช้วงเงินกู้ร่วมกับ จี สตีล จากธนาคารในประเทศแห่งหนึ่ง วงเงินรวม
602 ล้านบาท และเมื่อวันที่ 3 มีนาคม 2558
บริษัทได้ดำเนินการจดจำนองเครื่องจักรกับสำนักงานทะเบียนเครื่องจักรกลางกรมโรงงานอุตสาหกรรมแล้ว
ในวงเงินจำนอง 480 ล้านบาท

4.1.2 สินทรัพย์ที่ไม่มีตัวตนที่สำคัญ

+------------------+-------------------------+-------------------------+
| ประเภทสินทรัพย์     | มูลค่าตามบัญชี (ล้านบาท)     | มูลค่าตามบัญชี (ล้านบาท)     |
|                  |                         |                         |
|                  | ณ วันที่ 31 ธันวาคม 2559    | ณ วันที่ 31 ธันวาคม 2558    |
+------------------+-------------------------+-------------------------+
| โปรแกรมสำเร็จรูป   | 8                       | 9                       |
+------------------+-------------------------+-------------------------+

4.2 นโยบายการลงทุนในบริษัทย่อย

- ไม่มี -

5. ข้อพิพาททางกฎหมาย

-   คดีข้อพิพาทกับเจ้าหนี้

ปัจจุบันบริษัทมีคดีที่เจ้าหนี้ค่าสินค้าฟ้องร้องดำเนินคดีต่อบริษัทที่ยังอยู่ระหว่างการพิจารณาของศาลจำนวน
1 คดี โดยมีรายละเอียดดังนี้

คดีนี้เดิมเจ้าหนี้ได้ฟ้องร้องบริษัทฯต่อศาลแพ่งกรุงเทพใต้เป็นคดีหมายเลขดำที่ 1585/2555
เพื่อเรียกร้องให้บริษัทฯชำระเงินที่ค้างชำระตามแผนฟื้นฟูกิจการซึ่งบริษัทฯได้โต้แย้งเรื่องเขตอำนาจศาลของศาลแพ่งกรุงเทพใต้
และในวันที่ 23 มีนาคม 2558 ศาลแพ่งกรุงเทพใต้ได้อ่านคำสั่งของประธานศาลฎีกา
ซึ่งให้จำหน่ายคดีนี้ออกจากสารบบความของศาลแพ่งกรุงเทพใต้
เนื่องจากเจ้าหนี้ฟ้องผิดเขตอำนาจศาลตามที่บริษัทฯได้โต้แย้งเรื่องเขตอำนาจศาลไว้

อย่างไรก็ตาม ปัจจุบัน เจ้าหนี้ได้ฟ้องร้องบริษัทฯต่อศาลล้มละลายกลางเป็นคดีหมายเลขดำที่
พก.1/2558 เพื่อเรียกร้องให้บริษัทฯชำระเงินที่ค้างชำระตามแผนฟื้นกิจการเป็นต้นเงินจำนวนทั้งสิ้น
1,591,876.27 และดอกเบี้ยในอัตราร้อยละ 7.5 ต่อปีของต้นเงินนับตั้งแต่วันที่ 31 ตุลาคม 2554
(วันครบกำหนดชำระหนี้ตามแผนฯ) เป็นต้นไปจนกว่าบริษัทฯจะชำระให้แก่เจ้าหนี้เสร็จสิ้น นอกจากนี้
เจ้าหนี้ได้ร้องขอต่อศาลให้บริษัทฯชำระค่าฤชาธรรมเนียมและค่าทนายความแทนโจทก์

ทั้งนี้ ศาลได้อ่านคำพิพากษาในวันที่ 8 กุมภาพันธ์ 2559 และบริษัทฯได้อุทธรณ์คัดค้านคำพิพากษาคดีนี้
รวมทั้งยังคงอยู่ระหว่างการเจรจากับเจ้าหนี้รายนี้

-   คดีพิพาทแรงงานกับอดีตพนักงาน

อดีตพนักงานของบริษัทฯท่านหนึ่งได้ยื่นฟ้องบริษัทเป็นคดีต่อศาลแรงงานภาค 2 ในเรื่องการเลิกจ้าง
และ เรียกร้องให้บริษัทฯจ่ายเงิน รวมทั้งดอกเบี้ยในอัตราร้อยละ 7.5 ต่อปี นับตั้งแต่วันที่ยื่นฟ้อง
ซึ่งปัจจุบันคดีอยู่ในระหว่างการพิจารณาของศาลฎีกาแผนกคดีแรงงาน
โดยอดีตพนักงานรายนี้ยังคงอยู่ระหว่างการเจรจากับบริษัทฯ

6. ข้อมูลทั่วไปและข้อมูลสำคัญอื่น

-   6.1 ข้อมูลทั่วไป

ชื่อ ที่ตั้งสำนักงาน ประเภทธุรกิจ

  ชื่อบริษัท บริษัท จี เจ สตีล จำกัด (มหาชน) G J Steel Public Company Limited

  ชื่อย่อ GJS

  เลขทะเบียนบริษัท 0107538000401 (เดิมเลขที่ บมจ. 563)

  ประเภทธุรกิจ ผลิตและจำหน่ายเหล็กแผ่นรีดร้อนชนิดม้วน

  ที่ตั้งสำนักงานใหญ่ 88 ชั้น 24 ปาโซ่ ทาวเวอร์ ถนนสีลม แขวงสุริยวงศ์ เขตบางรัก กรุงเทพฯ
  10500

  โทรศัพท์ (66) 0-2267-8222

  โทรสาร (66) 0-2267-9048

  ที่ตั้งโรงงาน นิคมอุตสาหกรรมเหมราชชลบุรี 358 หมู่ 6

ถนนทางหลวง 331 ตำบลบ่อวิน
อำเภอศรีราชา จังหวัดชลบุรี 20230

  โทรศัพท์ (66) 038-345-950

  โทรสาร (66) 038-345-693

  เว็บไซต์ http://www.gjsteel.co.th

  วันที่ก่อตั้งบริษัท 5 มกราคม 2537

  จดทะเบียนแปรสภาพเป็นบริษัทมหาชน 9 สิงหาคม 2538
  วันเริ่มซื้อขายหลักทรัพย์ครั้งแรก 2 กรกฎาคม 2539

  กำลังผลิต 1,500,000 ตันต่อปี

  จำนวนพนักงาน 762 คน

  ทุนจดทะเบียน จำนวน 103,137,868,438.50 บาท

  ทุนชำระแล้ว จำนวน 73,039,109,697.30  บาท

  จำนวนหุ้นสามัญ จำนวน 10,585,378,217 หุ้น

  มูลค่าที่ตราไว้ 6.90 บาท

ชื่อและสถานที่ตั้งของบุคคลอ้างอิงอื่นๆ

  นายทะเบียนหลักทรัพย์

  หุ้นสามัญ บริษัท ศูนย์รับฝากหลักทรัพย์ (ประเทศไทย) จำกัด

เลขที่ 93 ถนนรัชดาภิเษก แขวง ดินแดง เขต ดินแดง

กรุงเทพมหานคร 10400

โทรศัพท์ 02-009-9999 โทรสาร 02-009-9991

  ผู้สอบบัญชี ศาสตราจารย์เกียรติคุณเกษรี ณรงค์เดช ผู้สอบบัญชีรับอนุญาตเลขที่ 76

  นายชัยยุทธ อังศุวิทยา ผู้สอบบัญชีรับอนุญาตเลขที่ 3885

  นางณัฐสรัคร์ สโรชนันท์จีน ผู้สอบบัญชีรับอนุญาตเลขที่ 4563

  สำนักงาน เอ.เอ็ม.ที แอสโซซิเอท จำกัด

  เลขที่ 491/27 สีลมพลาซ่า ชั้น1 ถ.สีลม เขตบางรัก กรุงเทพฯ 10500

  โทรศัพท์ 0-2234-1676

  โทรสาร 0-2237-2133

-   6.2 ข้อมูลสำคัญอื่น

- ไม่มี -